PRELISTAVAJUĆI STRANICE „DRUŠTVA” IZ PRETHODNIH 12 MESECI – Zrenjanin\nPRELISTAVAJUĆI STRANICE „DRUŠTVA” IZ PRETHODNIH 12 MESECI\nEpiloge mnogih tema pratićemo i naredne godine\nPoslednjih dana decembra izdvajamo teme rubrike „Društvo” lista „Zrenjanin” iz 2018. godine koje su i redakcija ali i čitaoci istakli kao najvažnije. U svom elektronskom izdanju na adresi: www.listzrenjanin.com, „Društvo” je najčitanija rubrika, pokazuju podaci o poseti našeg sajta.\nBRANKA, VODA I „PREKON”\nNajpre, tu je „slučaj Banatska priča”, kada je urednica u listu „Zrenjanin” Branka Jajić teško povređena jer se na nju obrušila metalna konstrukcija sa bine tokom ove gradske manifestacije. Branka se oporavlja, a krajem septembra dala je izjavu Osnovnom javnom tužilaštvu u krivičnom postupku koji se vodi protiv osumnjičenih D. Š. i M. G, vlasnika firmi koje su postavljale binu i metalnu konstrukciju na pomenutom festivalu.\nKako smo saznali, u pitanju je kompanija „Studio plus 023”, koja je osnovana samo 10 dana uoči manifestacije, a koja se nalazi na istoj adresi kao i „Top ton” (u likvidaciji), čiji je vlasnik D.Š. Od organizatora „Banatske priče”, MZ „Veljko Vlahović”, novinari „Zrenjanina”, osim kratkog telefonskog razgovora, nisu dobili odgovore na postavljena pitanja.\nProšle godine smo pratili i izgradnju fabriku vode, zatim njeno kratkotrajno puštanje u probni rad, a u međuvremenu smo saznali da postrojenje nema upotrebnu dozvolu niti odobrenje sanitarne inspekcije. Međutim, u decembru 2018. promenjen je Zakon o komunalnim delatnostima, čime je omogućeno da se privatne firme bave vodosnabdevanjem. Takođe, u novembru je Upravni sud u Beogradu poništio rešenje Ministarstva zdravlja kojim je bio odbačen zahtev za sanitarnu saglasnost na projekat fabrike vode.\nInače, tokom godine pratili smo i najave da će lokalna samouprava otkupiti fabriku, što je građanska inicijativa „Zajedno za vodu” nazvala kupovinom mačke u džaku. Ova GI podnela je pre nekoliko meseci krivičnu prijavu protiv NN lica zbog toga što investitor fabrike nije ispunjavao kriterijume iz konkursne dokumentacije, zatim zato što su kasnili radovi, što nije izgrađen deo za prečišćavanje otpadnih voda itd. Međutim, otkako je krajem meseca počeo novi probni rad ovog postrojenja, gradonačelnik Čedomir Janjić uveren je da je konačno rešenje višedecenijskog problema nadohvat ruke.\nNovinari lista „Zrenjanin” tokom ove godine pratili su i suđenje kafileriji „Prekon”. Privredni sud u Zrenjaninu oglasio je krivim ovu firmu i troje njenih rukovodilaca, zbog toga što nisu izvršili merenje emisije zagađujućih materija u vazduhu, kao i zato što nisu redukovali miris emitovanih materija. Izrečena je trogodišnja zabrana „Prekonu” da se bavi preradom sporednih proizvoda životinjskog porekla, čije će ukidanje firma moći da traži ukoliko ispuni uslove za proizvodnju koja neće emitovati neprijatne mirise, što će utvrđivati nadležne inspekcije.\nZDRAVSTVO I EKOLOGIJA\nPuno poruka podrške doktorki Ružici Omaljev i besnih emotikona čitaoci su ostavili na članak o njenoj pravnoj borbi sa zrenjaninskim Domom zdravlja, koji je ove godine podeljen na Fejsbuk stranici lista „Zrenjanin”. Bivši poslodavac Dom zdravlja tužio je dr Omaljev za naknadu štete jer, navodno, nakon specijalizacije nije ostala tu onoliko koliko je trajalo usavršavanje. Naša sagovornica, koja je veći deo specijalizacije odradila u Bolnici a manji deo u Domu zdravlja, rekla je da je nakon položenog specijalističkog ispita u Domu zdravlja radila duplo više nego što joj je trajala specijalizacija u Bolnici.\nBurno su ispraćene i ostale zdravstvene teme kojima smo se bavili – liste čekanja na operacije, uvođenje elektronskih recepata i novog zakona o transfuziji, kao i stanje u Opštoj bolnici nakon nevremena u avgustu koje je dodatno oštetilo krov ove ustanove, zbog čega su bile poplavljene Službe ginekologije i akušerstva, kao i deo Hirurgije.\n(I) ove godine u proleće pisali smo o smradu pocrnelog Begeja, kada je ustava kod Stajićeva morala biti spuštena zbog porasta vodostaja Tise. Tada smo saznali da je trajno rešenje ovog ekološkog problema da se izgradi prečistač otpadnih voda, a lokalna samouprava najavila je da će nastojati da do početka 2019. godine odabere privatnog partnera sa kojim će ući u poduhvat izgradnje ovakvog postrojenja.\nKao i prethodnih godina, i u 2018. lepe vesti donosili su talentovani i vredni đaci i studenti iz našeg grada, koji su osvajali nagrade na takmičenjima, baveći se naukom, sportom i umetnošću.\nNAJČITANIJE SA SAJTA\nPrema analizi podataka sa sajta lista „Zrenjanin”, tri najčitanije rubrike bile su Društvo, Grad i Politika. Najviše poseta imao je tekst „Dr Ružica Omaljev o borbi sa Domom zdravlja”, zatim slede „Odronjavanje obale na kupalištu Peskara”, „Operisana povređena novinarka Branka Jajić”, „Srušila se bina na Etno-festivalu na Bagljašu”, „Pokrajinski poslanik nasrnuo na maloletnika”, „Stanovnici Lukićeva revoltirani zagađenjem tla, vode i vazduha”. Od maja do novembra sajt lista „Zrenjanin”, prema podacima Gugl analitike, zabeležio je blizu pola miliona poseta.\nNAJPOSEĆENIJE TRIBINE O NAZIVU GRADA\nPočetkom godine pratili smo debatu o promeni imena grada. Građani su o ovome diskutovali na izuzetno posećenim tribinama Zrenjaninskog socijalnog foruma i „Novog optimizma” koje su organizovane nakon što je Udruženje „Petrovgrad” krajem 2017. izašlo u javnost sa inicijativom da se naziv grada promeni u Petrovgrad. Nekoliko meseci kasnije delovalo je da je tema sklonjena u stranu, a predsednik Aleksandar Vučić je pri poseti Zrenjaninu u martu poručio da bi o eventualnoj promeni naziva trebalo da se pitaju građani. Međutim, poslednjih nekoliko nedelja ponovo se pokrenula diskusija o ovoj temi, kada se na javnom uvidu našao predlog izmenjenog Statuta Grada Zrenjanina, koji je predviđao da se referendum oko promena naziva naseljenog mesta raspisuje samo ako to zatraži 10 odsto birača. Ipak na inicijativu gradonačelnika Janjića, u predlog Statuta Grada uvrštena je odredba da je referendum jedini način promene imena bilo kog naseljenog mesta na području Grada Zrenjanina.\n← ANGIO SALA JOŠ NIJE ZVANIČNO POČELA SA RADOM, ALI SE OBAVLJAJU INTERVENCIJE\nZRENJANINSKI ODBORNICI USVOJILI GRADSKI BUDžET ZA 2019. GODINU →


RTS :: Saradnja MUP-a i MSP-a u oblasti legalnih migracija\nDruštvo Saradnja MUP-a i MSP-a u oblasti legalnih migracija\nSaradnja MUP-a i MSP-a u oblasti legalnih migracija\npetak, 04. mar 2016, 11:20 -> 11:37\nMinistarstva unutrašnjih i spoljnih poslova potpisala su sporazum o saradnji, čija je svrha stručno usavršavanje konzularnih službenika i konzula o legalnim migracijama, što treba da unapredi odnose kada je u pitanju postupak izdavanja viza.\nSporazum, koji predstavlja važan korak napred ka izgradnji solidnih struktura praćenja i upravljanja legalnim migracijskim tokovima, potpisali su državni sekretar u Ministarstvu unutrašnjih poslova Aleksandar Nikolić i generalni sekretar Ministarstva spoljnih poslova Veljko Odalović, saopšteno je iz MUP-a.\nSporazum je jedan od značajnih dostignuća tvining projekta "Unapređenje i implementacija mehanizama za sveobuhvatno i konzistentno praćenje legalnih migracija u Republici Srbiji", koji sa milion evra finansira EU iz IPA fonda, a sprovodi ga konzorcijum Holandije, Austrije i Slovenije.\nCilj projekta je jačanje postojećih kapaciteta tih ministarstava u upravljanju legalnim migracijama, kroz sprovođenje jasnih politika, koordinaciju procedura i usklađivanje zakonodavstva sa tekovinama EU.\nProjekat je fokusiran na vezu između granične kontrole, izdavanja viza i dozvola za boravak, te vraćanja stranih državljana koji ne borave zakonito u Srbiji i usmeren je na efikasnu koordinaciju između institucija na centralnom nivou, koje su odgovorne za kreiranje politike, i onih na operativnim, odnosno izvršnim nivoima.\nU okviru projekta predviđena je i izrada novog Zakona o strancima, koji treba da ostvari prvu fazu harmonizacije zakonodavstva u smislu usklađivanja važećih propisa sa relevantnim direktivama EU.\nNikolić je rekao da taj projekat predstavlja jedan od načina izgradnje kapaciteta MUP-a, a da učešće u tom projektu ukazuje na činjenicu da je Srbija pouzdan partner u procesu evropskih integracija, a naročito sa aspekta Akcionog plana za Poglavlje 24, gde je predviđena dalja saradnja te vrste, posebno u oblasti migracija.\nOdalović je istakao da će se kroz konkretne aktivnosti obuke i praktičnu primenu u diplomatsko-konzularnim predstavništvima, primeniti evropski standardi i vrednosti u izuzetno značajnoj oblasti legalnih migracija shodno najboljoj praksi EU u oblasti vizne politike.\nPotpisivanju sporazuma prisustvovao je i zamenik šefa delegacije EU u Srbiji Oskar Benedikt, koji je rekao da će dva ministarstva ubuduće još bliže sarađivati po pitanju efikasnog praćenja legalnih migracija, te da to podrazumeva i dobru koordinaciju, razmenu podataka i strateških informacija sve do zajedničkog donošenja odluka u viznom postupku, kao i praćenja tokova legalne migracije.\nSvečanosti su prisustvovali i ambasador Holandije, zamenica austrijskog ambasadora i konzul Slovenije, predstavnici međunarodnih organizacija, kao i visoki predstavnici Nacionalne službe za zapošljavanje i Komesarijata za izbeglice i migracije.\n1 "Oko 800 terorista sa Zapadnog Balkana pridružilo se ID"\n2 Predstavljena Siva knjiga javnih usluga\n3 Počast stradalim vojnicima Australije i Novog Zelanda u Velikom ratu\n4 "Uzmi račun i pobedi" – dobitnici trećeg izvlačenja drugog kruga\n5 Prosvetari traže jedinstvene platne razrede\ndaxa daxa Мислим да је идеја хрватске председнице одлична! Vučić sa Turskom Krivicna odgovornost


Raspušta se regionalni karantin u Domu učenika /VIDEO/ - NTV Arena\nU Bijeljini je u skladu sa preporukama Republičkog štaba za vanredne situacije počelo otpuštanje pacijenata koji su pozitivni na virus korona a koji su se nalazili u Domu učenika. U zavisnosti od njihovog zdravstvenog stanja oni će biti upućenu u kućnu izolaciju u narednih 14 dana ili na dalje liječenje. Inspekcija će kao i do sada izdavati rješenja o kućnoj izolaciji a kontrolu sprovođenja ove mjere vršiće komunalna policija.\nNakon što je Republički štab za vanredne situacije donio odluku da od 1.jula prestaju sa radom objekti za izolaciju karantinskog tipa u Republici Srpskoj, bijeljinski Dom zdravlja koji vrši nadzor nad “Domom učenika” počeo je aktivnosti na pražnjenju ovog objekta koji je služio za smještaj lica pozitivnih na Kovid 19.\nNakon izvršenih ljekarskih pregleda nadležni su počeli sa otpuštanjem pacijenata na dalje liječenje koje će zavisiti od njihovog trenutnog zdravstvenog stanja.\nOn navodi da je jutros u karantinu u Bijeljini bilo 58 osoba od kojih je 32 sa područja Zvornika, šest sa područja Milića, sa područja Vlasenice sedam, sa područja Bratunca sedam, sa područja Srebrenice jedan i tri sa područja Ugljevika. Na području Bijeljine trenutno je 11 pozitivnih osoba na COVID19.\nZa lica koja ulaze u BiH procedura je i dalje ista.\nTags: bijeljina, dom ucenika, dom zdravlja, dusko milovanovic, karantin\nŽučna rasprava o prijedlogu izmjena Poslovnika o radu Parlamenta Srpske /VIDEO/


NOVA Čukarica: Neophodna pasarela na Ibarskoj magistrali pre nego što neko izgubi glavu - NOVA stranka\n15.09.2019 Press služba Beograd, Ibarska magistrala, Naslovna, Nova stranka, opozicija, pasarela 0\nOpštinski odbor Nove stranke Čukarica, predvođen predsednikom Milisavom Veselinovićem, nastavio je akciju obilaska Žarkova kako bi, kroz neposredan razgovor sa sugrađanima, saznali šta je to što najviše otežava svakodnevicu u njihovom kraju.\nUz podršku aktivista Beogradskog odbora NOVE i njegovog lidera Branka Mladenovića posebno je ukazano na svu opasnost koju nosi nepropisno obeležen pešački prelaz na Ibarskoj magistrali. Osim što je potrebno napraviti pasarelu, kako bi se izbegle velike gužve koje se formiraju na svakih 15 minuta, posebno je važno zaštiti bezbednost pešaka, jer se na pomenutom potezu vozila kreću velikom brzinom.\n"Prelaz je uništen, skoro da se više i ne vidi, i veliko je pitanje kada će neko tu da strada", upozorio je Veselinović.\nAkcijom obilaska Čukarice Gradski odbor NOVE Beograd nastavio je razgovore sa građanima, započete još početkom leta, sa ciljem lociranja gorućih problema u prestonici i ponudom njihovih rešenja. Naš zadatak je unapređenje kvaliteta života svih Beograđana, koje i pozivamo da nam se pridruže, jer ovaj grad pripada isključivo njima, a ne bahatoj gradskoj vlast koja ga napredno uništava iz godine u godinu.\nPrethodna vest\tNOVA Čukarica: Leglo komaraca u žarkovačkom potoku ugrožava kvalitet života građana Sledeća vest\tNOVA za jasno zakonsko rešenje istopolnih zajednica


САРАДЊА ЛОПАРА И ЊЕМАЧКОГ ГРАДА МИЛДОРФ\nSARADNjA LOPARA I NjEMAČKOG GRADA MILDORF\n31. januara 2020. / Postavljeno u AKTUELNOSTI\nNačelnik opštine Lopare Rado Savić sastao se danas sa gradonačelnicom njemačkog grada Mildorf Mariane Colner i razgovarali o budućoj saradnji ovih lokalnih zajednica.\n-Pozvali smo gradonačelnicu Colner da dođe u Lopare, da prezentujemo naš kraj i Republiku Srpsku. Ovo je početak jedne saradnje, koja će rezultirati potpisivanjem povelje o prijateljstvu u narednom periodu, nadam se saradnji u kulturnim i privrednim oblastima između naših lokalnih zajednica-rekao je Savić.\nGradonačelnica Mildorfa Mariane Colner izrazila je zadovoljstvo jer je upoznala načelnika Lopara Radu Savića, i najavila saradnju sa ovom majevičkom opštinom.\n-Današnja posjeta je prvi znak prijateljstva naših gradova, i u narednom periodu napravićemo dalje korake o našoj saradnji na obostrano zadovolljstvo-istakla je Colnerova.\nSaradnju Lopara i Mildorfa inicirali su ugledni bavarski privrednik Robert Priler, prijatelj srpskog naroda i Republike Srpske kao i uspješni privrednik i humanitarac Miroslav Kojadinović koji je živi i radi u ovom bavarskom gradu a porijeklom je iz Republike Srpske.\n-Trebamo da gradimo mostove prijateljstva, da spajamo gradove, ljude, i da se zajednički umrežavamo po sistemu da učimo jedni od drugih a da ta iskustva prenosimo drugima, bez obzira na naciju, ljude ili društvo u kojem živimo. Nadam se da će Lopare i Mildorf imati takvo iskustvo-rekao je Kojadinović.\nU znak zahvanosti Savić je firmi „Domatek“ čiji su vlasnici Kojadinović i Priler poklonio sliku sa likom Nikole Tesle.\nGrad Mildorf ima 20.000 stanovnika, bogatu istoriju, nalazi se u Bavarskoj pokrajini, između austrijskog grada Salzburga i njemačkog grada Minhen. Ima jake poslovne veze sa svim ekonomskim faktorima u oblasti hemije.


Brisel želi države Zapadnog Balkana u EU/Mogerini: Članstvo će doći s reformama i normalizacijom s KiM\nizvor : agencije foto: 12.07.2017.\nIstakavši važnost regiona Zapadnog Balkana sa 20 miliona potrošača za ekonomiju EU, Han je rekao da je u proteklih 10 godina razmena između EU i država regiona bio 44 milijarde evra. "Ovde smo da vidimo šta je do sada učinjeno u okviru Berlinsklog procesa, kao i da utvrdimo dalje zadatke. Ono na čemu moramo raditi je da mladi ljudi ostanu u regionu. To je način da se uklone sve tenzije iz prošlosti i kreiraju uslovi da njihov ostanak kako bi delili znanje među sobom", rekao je Han.\n"Politika samo stvara okvire, a zadatak poslovne zajednice je da radi na konkretnom povezivanju.", rekao je evropski komesar.\nGradonačelnik Trsta Roberto Dipiaža je podsetio da je taj grad bio "supermarket" za zemlje Zapadnog Balkana, dok je Mikele Skanavi iz Italijanske trgovinske agencije ICE istakao je da je trgovinska razmena između Italije i regiona 7,5 milijardi evra - četiri milijarde čini izvoz u balkanske zemlje, a uvoz u Italiju je oko 3,5 milijardi.\n"Rekao sam našoj diplomatiji da ovaj Samit i poslovni sastanci ne smeju da budu samo želje već da se mora proizvesti konkretan rezultat. U našem nacionalnom interesu je da se zemlje Zapadnog Balkana priključe Evropskoj uniji", istakao je Skanavi.\n"Ovaj biznis forum ne sme da bude zasnovan na željama, već konkretnim rezultatima. Evropska perspektiva Balkana je evidentna, i u italijanskom nacionalnom interesu je da Balkan postane deo Evropske unije. Osim odličnih ekonomskih odnosa i trgovine, važni su i politički razlozi. Jer, to iskuljučuje sukobe. Italija podržava evrointegraciju Balkana", rekao je Angelino Alfano, mministar spoljnih poslova Italije.\n"Ne možemo sami pojedinačno, nismo dovoljno veliki, bolje je kada se 20 miliona ljudi u regionu na neki način udruži, kada vlade komuniciraju i sarađuju, onda imamo više šanse da dobijemo više para iz EU za te projekte da obezbedimo više investitora, bolju logistiku, bolju infrastrukturu, a onda i više radnih mesta", rekla je ministarka Jadranka Joksimović. Uoči Samita, ministarka Joksimović je ukazala da Berlinski proces ima dve dimenzije, podsetivši da je iniciran kao deo političkog procesa povezivanja zemalja Zapadnog Balkana, u cilju da kroz bolju povezanost u infrastrtukturi, tarsnportu, energetici dođe do zajedničkog napretka u ekonomiji, napretku kako bi se stvorila bolja atmosfera za poltičku komunikaciju i za bolje funkcionisanje čitavog regiona koji je na putu evropskih integracija.\n"Svi svom u različitim fazama na tom putu. Srbija je u jednoj prilično uznapredovaloj fazi evropskih integarcija, što nisu svi drugi. Zato je nama bilo važno da znamo da Berlinski proces nije zamena za pravi proces evropskih integracija već priprema za bolje ekonomsko i infrastrukturno povezivanje regiona što će smanjiti i političke tenzije, naglasila je ministarka.\nOčekivani napredak u integracijama Od samita u Trstu očekuje se pozitivan napredak u integracionim procesima Zapadnog Balkan i EU gde su se za istim stolom, po četvrti put u okviru procesa započetog u Berlinu 2014. godine, našli lideri zapadnobalkanske šestorke, predstavnici institucija EU i zvaničnici šest zemalja članica EU - Austrije, Hrvatske, Francuske, Nemačke, Slovenije i Italije. Suština i cilj Berlinskog procesa i inicijative nemačke kancelarke Angele Merkel u najkraćem su: stabilnost, ekonomski prosperitet i evropski put regiona: kroz čvršće međusobno povezivanje, jačanje regionalne saradnje, kao osnove procesa stabilizacije i pridruživanja Evropskoj uniji i regionalni razvoj realizacijom sasvim konkretnih zajedničkih infrastrukturnih i drugih razvojnih projekata.\nU tom smislu, Berlinski proces osim političke dimenzije, u čijoj osnovi je revitalizacija međuvladinih odnosa i rešavanje preostalih otvorenih pitanja, ima i sve snažniju ekonomsku dimenziju. Ona bi, uz bolje saobraćajno povezivanje, trebalo da, kroz regionalne ekonomske integracije i konkretne projekte, stvori uslove za više trgovine, investicija i novih radnih mesta u regionu.\nJoksimović i Han razgovarali u Trstu\nU susret Samitu lidera Zapadnog Balkana koji počinje u Trstu, Mogerini je u intervjuu istakla da je Srbija postigla sjajne rezultate u proteklim godinama, otvorivši 10 pregovaračkih poglavlja i privremeno zatvorivši dva, i ukazala da se "reforme isplate, prvo i najvažnije za građane Srbije".\n"Predsednik Vučić zna, kao i lideri u regionu, da u najvećoj meri od Srbije zavisi kada će odrediti datum pristupanja EU. Članstvo će doći sa reformama i sa normalizacijom odnosa sa Kosovom. Oboje želimo Srbiju u EU. Srpsko rukovodstvo ja ambiciozno, pa smo i mi", rekla je Mogerini.\n"Ovo je bila veoma intenzivna godina za odnose između Beograda i Prištine: pre samo nekoliko meseci situacija je bila napeta, ali danas vidimo novu i jedinstvenu mogućnost za pomirenje. Kada postoji politička volja da se krene napred, uvek postoji prostora za optimizam", kaže Mogerini.\n"Naša vrata su stalno otvorena: sve zavisi od svakog iz zapadnobalkanske šestorke, da pređu liniju i pridruže nam se", poručuje Mogerini.\n"Promocija dobrog upravljanja i poštovanja vladavine prava su srž našeg svakodnevnog angažmana s našim partnerima na Balkanu... Razumemo da su evropske integracije pitanje čitavog društva, ne samo rukovodstva jedne zemlje. Baš zato u celom regionu radimo direktno sa građanima, institucijama, civilnim društvom, biznis zajednicom, a ne samo sa vladama. Svako ima svoju ulogu u ovom procesu", objašnjava Mogerini.\n"Nastavićemo da budemo najsnažniji partner regiona – zato što verujemo u evropsku perspektivu Balkana i zato što nam je potrebna saradnja kako bismo odgovorili na potrebe naših građana, od bezbednosti do ekonomskog rasta", poručuje Mogerini.\n"EU neće nikada biti kompletna bez Zapadnog Balkana. Region je u srcu Evrope. Narodi Zapadnog Balkana dele i doprinose evropskoj kulturi, istoriji i ekonomiji. Ovaj region je deo Evrope, a takođe će biti i deo EU, u to ne postoji sumnja", zaključuje Mogerini, koja je i potpredsednica Evropske komisije.\nGligorov: ‘Berlin plus’, već viđeno na Zapadnom Balkanu


Velika akcija SIPA-e širom Bosne i Hercegovine | Radio Srebrenik\nVelika akcija SIPA-e širom Bosne i Hercegovine\nPolicijski službenici Državne agencije za istrage i zaštitu jutros su započeli sa realizacijom operativne akcije kodnog naziva Royal, saopćeno je danas iz SIPA-e.\n”U toku su pretresi lica, stambenih i poslovnih objekata, i pokretnih stvari na ukupno devet lokacija na području Sarajeva, Bijeljine, Milića, Kiseljaka, Čapljine, Berkovića i Ljubinja.\nDo sada je osam lica lišeno slobode zbog postojanja osnova sumnje da su počinila krivično djelo iz člana 250. stav (2) „Organizirani kriminal“, u vezi sa krivičnim djelom iz člana 210.a stav (1) „Nedozvoljeni promet akciznih proizvoda“, propisanih Krivičnim zakonom Bosne i Hercegovine”, saopćeno je.\nOsumnjičena lica se terete da su u saradnji sa drugim licima, s ciljem sticanja protivpravne imovinske koristi, od avgusta mjeseca 2018. godine, krijumčarila akcizne proizvode te im je kroz navedenu istragu dokazano krijumčarenje akcizne robe-cigareta u vrijednosti od oko 500 000 KM. (N1)\nPrethodni članakJulian Assange uhapšen danas u Londonu\nNaredni članakUpozorenje: Sutra moguće poplave i vodene bujice na području TK


Nedović na promociji: "Jedva čekam debi" - Sportske.net\nNedović na promociji: "Jedva čekam debi"\nKošarkaški klub Valensija predstavio je u utorak srpskog internacionalca Nemanju Nedovića koji je tom prilikom izrazio zadovoljstvo što će debitovati protiv Olimpijakosa.\nFoto: valenciabasket.com/Miguel Ángel Polo\nSrpski internacionalac Nemanja Nedović predstavljen je danas u Valensiji kao novi košarkaš istoimenog kluba sa kojim je potpisao ugovor na dve godine.\n"Dugo vremena nisam bio na terenu i jedva čekam da počnem da igram. Jako sam srećan što sam se priključio Valensiji jer se radi o ozbiljnom klubu koji tokom prethodnih godina beleži odlične rezultate u Evropi" rekao je Nemanja Nedović.\nReprezentativac Srbije nedavno je raskinuo ugovor sa Golden Stejt Voriorsima i odmah je iskoristio priliku da se vrati u Evropu i to u tim koji se takmiči u Evroligi.\nPriliku da debituje u dresu sa brojem osam Nedović će imati u duelu sa liderom grupe "D", do sada nesavladanim Olimpijakosom.\n"Očekuje nas teška utakmica, igramo protiv kluba koji je u prethodnih nekoliko sezona dva puta osvajao Evroligu ali da mogu da biram utakmicu na kojoj želim da debitujem to bi bila ovakva, protiv jakog rivala, na gostujućem terenu. Ukoliko savladamo Olimpijakos uvećaćemo šanse za plasman u TOP 16" konstatovao je Nedović.\nSrpski košarkaš do sada je imao priliku da nosi dres Crvene zvezde, Lijetuvos Ritasa i Golden Stejta a u Valensiji će imati društvo sunarodnika Vladimira Lučića.


Na današnjoj, 64. sednici Opštinskog veća, većnici su doneli zaključak o utvrđivanju predloga odluke o usvajanju Plana detaljne regulacije „Kružna raskrsnica - Zanatski centar“ na ukrštanju ulica Vojvode Živojina Mišića i Železničke u Gornjem Milanovcu. Nakon donošenja, ova važna odluka će biti upućena Skupštini opštine na razmatranje i usvajanje i ukoliko dobije zeleno svetlo odbornika, ući će se u rekonstrukciju pomenute kružne saobraćajnice: „ Opština Gornji Milanovac je uspela da izvrši sve potrebne radnje da se na delu državnog puta B kategorije izgradi kružna saobraćajnica. Uspeli smo da, u ne baš kratkom vremenskom periodu, uradimo novi Plan detaljne regulacije kružne raskrsnice, uradili smo preparcelaciju celog prostora i uvažili smo sve primedbe članova Komisije za planove opštine Gornji Milanovac, a imali smo i sugestije Javnog preduzeća „Putevi Srbije“, s obzirom da je taj put u njihovoj nadležnosti. Nadam da ćemo do kraja građevinske sezone izvesti sve radove i da ćemo u ovoj godini dobiti kružni tok, kako bismo ubrzali protok saobraćaja na delu koji predstavlja usko grlo i u velikoj meri usporava saobraćaj“, rekao je predsednik opštine Gornji Milanovac Dejan Kovačević.\nPred većnicima se našla i tačka koja se tiče Razmatranja nacrta i utvrđivanja predloga Odluke o izmenama i dopunama Odluke o besplatnom i prevozu sa popustom u javnom linijskom prevozu putnika na teritoriji opštine Gornji Milanovac. Ova odluka dopunjena je dodavanjem nove kategorije korisnika besplatnog prevoza - srednjoškolaca koji pohađaju srednju školu na teritoriji opštine Gornji Milanovac i koji imaju prebivalište u opštini, a ukoliko se radi o raseljenim izbeglicama, neophodno je da imaju boravište na teritoriji opštine. Opštinsko veće donelo je zaključak o utvrđivanju predloga te odluke i prosledilo ga Skupštini opštine razmatranje. S tim u vezi, Kovačević je naglasio da će se besplatnim prevozom ublažiti teret kućnog budžeta koji srednjoškolci imaju prevozom do srednjih škola, pogotovo ako je udaljenost do škole velika: „Takođe, pokušavamo i da smanjimo odliv naših srednjoškolaca u okolne gradove. I ove godine imamo atraktivne smerove koji zadovoljavaju potrebe milanovačke privrede i ja bih apelovao na sve srednjoškolce da srednju školu završavaju u Gornjem Milanovcu. Školovanjem kadrova koji su neophodni našoj opštini ćemo najlakše stvoriti nova radna mesta i to jeste dobar način povezivanja privrede, lokalne samouprave i samog obrazovnog sistema“, istakao je Kovačević.


Pupovac: Novi patrijarh, nova stranica u životu SPC\nTanjug 19. februara 2021. 12:23\nZAGREB – Predednik Srpskog narodnog vijeća Milorad Pupovac i poslanik u hrvatskom parlamentu pozdravio je danas izbor Porfirija za patrijarha srpskog i ocenio da je njegovim izborom otvorena nova stranica u životu SPC.\n“Ono što je učinio u Hrvatskoj sa Srbima, s odnosima pravoslavaca i katolika, što je učinio u hrvatskom društvu, veliki je zalog za to što bi mogao učiniti u Srbiji”, rekao je Pupovac.\nIstakao je da katolička i pravoslavna crkva imaju veliku važnost kod oba naroda i da, nezavisno od politike, to ne treba ignorisati.\n“Očekujemo da će mitropolit Porfirije kao čovek koji praktikuje ekumenizam, to nastaviti kao patrijarh srpski, ne samo prema katolicima, nego i prema muslimanima i trećoj religiji, Jevrejskoj“, rekao je Pupovac gostujući na zagrebačkoj N1 tv.\nSmatra da je izborom Porfirija za srpskog patrijarha otvorena nova stranica u životu srpske pravoslavne crkve jer, kako je naveo, on razume “probleme srpskog društva, poziciju srpskog naroda u svetu i poziciju srpske pravoslavne ckrve u odnosu prema drugim crkvama”.\nNa pitanje misli li da će se njegovim dolaskom nešto promeniti u postupku proglašavanja svetim Alojzija Stepinca, Pupovac kaže:\n“Što se tiče dijaloga pravoslavaca i katolika, tu je patrijarh Porfirije u nečemu blizak ili sličan s papom Franjom. Opređeljen je za dijalog između hršćana, da se rešavaju sporna bolna pitanja u odnosima između dva naroda”.


Хан: Ко негира Сребреницу за њега нема места у ЕУ - Нови Стандард\nHan: Ko negira Srebrenicu za njega nema mesta u EU\n08.07.2019. 16:35 16.07.2020.\n„U EU nema mesta za one koji glorifikuju osuđene ratne zločince“, rekao je on\nEvropska komisija upozorila je sve izabrane zvaničnike u BiH da ne smeju da negiraju genocid u Srebrenici i sve druge presude međunarodnih sudova. Komesar za proširenje Johanes Han, odgovarajući na jedno od poslaničkih pitanja, istakao je da „konačna presuda u suđenju Radovanu Karadžiću zatvara slučaj jednog od najtragičnijih događaja u recentnoj evropskoj istoriji“, prenosi Avaz.\n„Evropska komisija redovno ističe u komunikaciji sa političkim liderima BiH da oni moraju da budu primer u poštovanju odluka međunarodnih tribunala. Naglašavamo da oni treba da se suzdržavaju od bilo kakvih izjava ili dela koja bi mogla pod sumnju da dovedue nezavisnost procesa te da moraju da izbegavaju i osuđuju bilo kakve inicijative koje bi mogle da povećaju tenzije“, naveo je Han.\nOn je odgovorio na pitanje izaslanika prošlog saziva Evropskog parlamenta za BiH Kristijana Dan Prede, koji je upozorio na stalna nastojanja nekih zvaničnika iz entiteta Republika Srpska koji negiraju genocid u Srebrenici i veličaju osuđene ratne zločince.\n„U našoj komunikaciji, ali i dokumentima, jasno je navedeno da u EU nema mesta za one koji koriste retoriku za raspirivanje strasti, a pogotovo za one koji glorifikuju osuđene ratne zločince, na kojoj god strani oni bili. Dalje aktivnosti na produbljivanju pomirenja od ključne su važnosti za proces učvršćivanja mira i stabilnosti u regionu. Sve države moraju da se obavežu i to pokažu rečju i delom da su opredeljene za prevladavanje prošlosti tako što će raditi na pomirenju i rešavanju otvorenih pitanja i u ovoj oblasti mnogo pre nego što uđu u EU“, naveo je Han.\nIzvor Avaz/B92, 08. jul 2019.\nDnevne vestiEvropska komisijaEvropska UnijaEUJohanes HanSrebrenica


Niška televizija » Otvoren fudbalski teren u Brenici\nOtvoren fudbalski teren u Brenici\nObjavljeno 08.03.2014. 17:26\nMinistar omladine i sporta Vanja Udovičić i gradonačelnik Niša, prof. dr Zoran Perišić, otvorili su fudbalski teren u selu Brenica. Zahvaljujem se ovim mladim ljudima što su odlučili da ostanu na selu, istakao je tom prilikom ministar Udovičić.\nPosle posete Gradskoj kući, ministar omladine i sporta Vanja Udovičić sa gradonačelnikom prof. dr Zoranoom Perišićem i saradnicima, posetio je i selo Brenicu, gde je otvorio fudbalski teren lokalnog fudbalskog kluba Vulkan.\nPoslednjih decenija ništa nije rađeno na poboljšanju uslova života u seoskim sredinama. “Moramo stvoriti uslove da mladi ljudi ostanu u svojim domovima”, istakao je gradonačelnik Perišić.\nU srdačnom kontaktu sa domaćinom u selu Brenica, Ministar omladine i sporta Vanja Udovičić upoznao se sa problemima koji tište ovu sredinu. Iskoristio je priliku da se upozna sa elikim brojem mladih ljudi koji su odlučili da ostanu na svojim imanjima.\nKolima udario dečaka i pobegao\nIzložba savremenog srpskog stripa u Paviljonu (VIDEO)


Džindić: Donosimo u Mostar nove projekte vrijedne preko 200 miliona KM - Akta.ba\n10.12.2020. 09:02 Izvor: / Avaz.ba\nNermin Džindić, federalni ministar energije, rudarstva i industrije (SBB) jučer je sa saradnicima posjetio Mostar gdje je u Centru za kulturu Mostar održao sastanak s predstavnicima „Koalicije za Mostar 2020“, koju čine SDA, SBB, DF, S BiH i BPS.\n"Automatski, na taj način se smanjuje cijena projekta koja se, prema našim procjenama kreće između 30 i 50 miliona KM. Instalirana snaga tog solarnog parka je 30 megavata, što je jedan od najboljih i najvećih u BiH, kada je riječ o solarnoj energiji", kazao je Džindić.\n"Paraleno s tim u toku je izrada idejnog projekta terminala u Mostaru. Naredna godina će biti jako bitna za Mostar, gdje će se s lokalnom vlašću riješavati imovinsko-pravni odnosi. Riječ je o investiciji vrijednoj 35 miliona KM , a koja donosi 50 novih radnih mjesta i plan je da se do kraja naredne godine okonča i tenderska dokumentacija", iznio je Džindić.\nPosebna pažnja posvećena je i projektu iz oblasti namjenske industrije u Mostaru, koju je Džindić, prvi put javno obznanio, odnoono, podijelio na sastanku s predstavnicima Koalicije.\n"Radi se o investiciji u vrijednosti od 30 miliona KM, gdje bi Vlada FBiH bila većinski vlasnik. Idejni projekt je urađen, kao i fizibiliti studija.Činjenica je da je situacija s koronavirusom malo promijenila plan, ali nije nas zaustavila u tome da projekt koji nosi od 150 do 200 novih radnih mjesta dovedemo do kraja", otkrio je Džindić.\n"Mi, zapravo, cijelo vrijeme govorimo da ne želimo građanima iznositi isprazne priče i prezentiranje planova u oblacima, već se zalažemo za priču o konkrentim projektima o kakvim smo razgovarali sa uvaženim ministrom. Praktično, zaršen je projekt VE Podveležje i raduje nas da je u strateškim aktima EP BiH i velika investicija naslonjena na taj projekt, solarna elektrana. Pogotovo, zanimljiv je projekt iz oblasti namjenske industrije, ali i terminala. Jer, to su konkretne stvari koje su realno ostvarive i nadam se da ćemo u narednom mandatu Gradskog vijeća imati sluha kako bi nam sve potrebne dozvole za ove i druge projekte bile prohodone i da napokon krenemo i ulijemo optimizma u naš grad", istaknuo je Guzin.


Fudbal: Napredak pred utakmicu sa Crvenom Zvezdom | RTK\nFudbal: Napredak pred utakmicu sa Crvenom Zvezdom\nKraj ovog dela našeg najelitnijeg fudbalskog prvenstva polako se približava. Pred ekipom Napretka su još dve utakmice. Prvu igraju u subotu kada gostuju Crvenoj zvezdi, a posle nedelju dana Napredak će na gradskom stadionu dočekati Radnički iz Niša.\nU 20. kolu Super lige fudbaleri Napretka u subotu od 19 časova igraju na stadionu Rajko Mitić protiv lidera na tabeli, Crvene Zvezde. Šef Napretkove struke Milorad Kosanović kaže da u Beograd idu da odigraju najbolje što mogu. On je na konferenciji za novinare rekao da idu na megdan šampionskoj ekipi, ali da se nada neizvesnoj utakmici.\nZa utakmicu protiv Zvezde prvi trener Napretka moći će da računa na sve igrače, osim na povređenog Ostojića. Fudbaler Napretka Enver Alivodić svestan je da ih očekuje dosta teška utakmica jer igraju protiv ekipe koja je najbolja u državi. Uprkos toj činjenici, Alivodić napominje da će se pitati i Napredak.\nNa pitanje šta se desilo u Napretkovoj igri u drugom poluvremenu u jučerašnjoj utakmici protiv Proletera koja je završena nerešenim rezultatom, Kosanović je odgovorio da su njegovi igrači ušli u nastavak utakmice opuštenije.\nOvu konferenciju za novinare obeležio je i jedan incident. Nakon pitanja novinarke lista Sportski žurnal, Sanje Milutinović koje je uputila Alivodiću, a koje se odnosilo na taktiku Napretka u jučerašnjem meču, šef stručnog štaba Milorad Kosanović je demonstrativno napustio konferenciju za novinare, uz neprimerene komentare upućene novinarki.\nPrethodno : Akcija postavljanja reciklažnih kontejnera u osnovnim školama i vrtićima\nSledeće : Muzička škola obeležila 70 godina rada


Vesti online / Scena / Estrada / Slobodan Radanović napravio pometnju (FOTO, VIDEO)\nyoutube/ Sloba Radanovic\nObožavaoci popularnog pevača Slobe Radanovića s nestrpljenjem su čekali današnji dan kako bi čuli njegov novi singl "Naivna", za koji je snimio i kvalitetan visokobudžetni spot.\nSloba je dao sve od sebe kako bi i ovog puta opravdao poverenje svoje publike, a da je u tome uspeo govore i prve reakcije - odmah po objavljivanju spota počeli su u velikom broju da se nižu pozitivni komentari i pohvale na račun Radanovićeve nove numere.\nRadnja spota odvija se u kazinu, a posebnu pažnju privlači i to što je Sloba okružen atraktivnim devojkama.\nDonosimo vam i deo atmosfere koja je na snimanju spota vladala iza kamera, što možete videti na fotografijama.\nESTRADA Sloba snima novi spot na tajnoj lokaciji (VIDEO)


Kriza vlade nakon odluke premijera Slovačke da tajno kupi rusku vakcinu\nSlovački ministar zdravlja Marek Krajči (lijevo) i premijer Igor Matovič daju izjave na aerodromu nakon preuzimanja pošilje ruske vakcine "Sputnjik V" (1. mart)\nOdluka premijera Slovačke Igora Matoviča da u tajnosti kupi doze ruske vakcine protiv korona virusa "Sputnjik V" (Sputnik V) dovela je 2. marta do krize vlade pošto su se tom potezu usprotivili njegovi koalicioni partneri.\nMatovič je branio odluku da kupi rusku vakcinu, neodobrenu u EU, navodeći da je to učinio u javnom interesu, poslije skoka broja novoinficiranih u Slovačkoj, jednoj od pandemijom najteže pogođenih evropskih zemalja.\nPremijer, koji je krio da je dogovorio kupovinu ruske vakcine dok 1. marta u Slovačku nije sletio avion sa prvih 200.000 doza, naveo je da nije najvažnije odakle je vakcina već da "spašava živote".\nSlovačka je, poslije Mađarske, postala druga članica EU koja je odlučila da koristi rusku vakcinu, iako nju nije odobrila Evropska agencija za lijekove (EMA).\nKupovinu ruske vakcine odobrio je slovački ministar zdravlja Marek Krajči, koji u četvoročlanoj vladajućoj koaliciji predstavlja Matovičev Pokret običnih ljudi.\nMeđutim, sa stavom premijerove stranke nisu saglasne druge članice koalicije.\nMinistar spoljnih poslova Ivan Korčok, iz protržišne Stranke slobode i solidarnosti, zatražio je konsultacije s državnim vrhom o kupovini ruske vakcine, za koju je kazao da predstavlja sredstvo Rusije u hibridnom ratu protiv Zapada.\n"To političko sredstvo nas dijeli i kod kuće i u inostranstvu", naveo je Korčok i dodao da kupovina ruske vakcine baca sjenku na jasnu prozapadnu orijentaciju Slovačke.\nVakcina Sputnik V 'na vratima' EU\nLiderka Stranke za narod, zamjenica premijera Veronika Remisova više puta je rekla da ruska vakcina ne može biti korištena bez odobrenja EMA-e.\n"Mi brinemo za zdravlje naših građana i njihovu imunizaciju, ali jedino vakcinama čija je bezbjednost i efikasnost potvrđena", navela je Remisova.\nPredsjednica Slovačke Zuzana Čaputova rekla je da se zalaže za "sve dostupne i bezbjedne vakcine", ali da "Sputnjik V" nije jedna od njih jer "nema odgovorne institucije koja garantuje da je bezbjedna".\nS druge strane, premijer Matovič navodi da Slovačka "nije u poziciji da se oslanja jedino na evropska rješenja" pošto zapadne vakcine sporo stižu u njegovu zemlju.\nMatovič je rekao da bi dva miliona doza ruske vakcine moglo da pomogne prevazilaženje "najgore krize od Drugog svjetskog rata".\nSlovačka, zemlja sa 5,4 miliona stanovnika, prijavila je smrt 7.388 ljudi od korona virusa.


Realizirano 67% Reformske agende » Play Now\nRealizirano 67% Reformske agende\nCentri civilnih inicijativa (CCI) predstavili su danas u Sarajevu sedmi izvještaj “Stanje nacije”\nkoji daje precizan pregled efekata reformi u BiH od donošenja Reformske agende i to po\nnjenim oblastima, javne finansije, poslovna klima, tržište rada, socijalna i penziona politika,\njavna uprava i vladavina prava, te uticaj svega pobrojanog na životni standard građana,\nsaopćio je CCI.\nProvedba mjera Reformske agende nije ispunjena pa je tako do kraja avgusta 2018. godine,\nna državnom nivou realizovano 73 posto, u Federaciji BiH svega 48 posto dok je bolje stanje\nu Republici Srpskoj gdje je usvojeno 80 posto agende.\nTo znači da je u kumulativno gledano usvojeno svega dvije trećine akcionih planova što\nnije dobar rezultat.\nNeki od pozitivnih pokazatelja koje se mogu konstatovati su rast BDP-a, umanjenje duga\nkoji trenutno iznosi 36 posto BDP-a, pad nezaposlenosti od šest posto od donošenja agende, rast pokrivenosti uvoza izvozom za pet posto te nastavak rasta industrijske proiozvodnje.\nU oblasti javnih finansija, stanje u vezi sa javnim dugom je pokazalo da iako dug iznosi 36\nposto, javni dug u RS-u je gotovo dvostruko veći od duga u FBiH, i još uvijek je blizu EU\nlimita od 60 posto BDP-a, čime se podriva fiskalna održivost entiteta, ali i cijele države.\n“Dug prema komercijalnim bankama, kojeg prave entitetske vlade, na kraju 2017. iznosio\nje dvije milijarde i 225 miliona KM, što je rast zaduženosti od 70 miliona KM od donošenja Reforsmke agende. Ukupna zaduženost po stanovniku iznosi 3.214 KM, pri čemu je zaduženost per capita u Republici Srpskoj viša za oko 50 posto u odnosu na drugi entitet”, naveo je menadžer projekta Ismar Hota.\nPrema posljednjem globalnom rangiranju Svjetskog ekonomskog foruma (Indeks konkurentnosti) i Svjetske banke (Lakoća poslovanja), unazad dvije godine nema\nznačajnih promjena u pogledu poslovnog ambijenta u BiH.\nZemlja se nalazi na 103. (Svjetski ekonomski forum) odnosno 86. (Svjetska banka) poziciji\nod 150 rangiranih država svijeta, pri čemu je to najlošija pozicija neke evropske zemlje.\nU koji u protekle tri godine fluktuiraju između 537 i 780 miliona KM, što je vrlo skroman\nrezultat u odnosu na zemlje regije.\nOd donošenja agende zaustavljen je negativni trend na tržištu rada, a stopa nezaposlenosti\nje umanjena za šest posto.\nIzraženo u apsolutnim brojevima, od donošenja Agende, registriranih zaposlenih u\ncijeloj BiH je više za 93.678, a na evidencijama nezaposlenih manje je oko 77.151 ljudi.\nMeđutim ovakav značajan rast zaposlenosti je refleksija promjene metodologije praćenja\ntržišta rada pa je tako u januaru 2018. zbog metodološke promjene kod agencija za statistiku, broj zaposlenih rasta sa 753,302 na 790,943.\nOpterećenja na rad i poslovanje nisu umanjena, uprkos tome što je to bila jedna od\nglavnih intencija Reformske agende.\nZa tri godine godine, neto plate su porasle za 3,93 posto, a penzije su u 2018. godini\nbilježile rast nakon gotovo decenijske stagnacije.\nMeđutim, blizu dvije prosječne plate ili četiri prosječne penzije potrebne su za jednu\npotrošačku korpu, što pokazuje potpuno jasnu socijalna slika društva.\nPenzioni sistem u oba entiteta je trajno destabiliziran i neodrživ bez budžetskih dotacija\nProcenat zaposlenih u javnoj upravi u FBiH, umanjen je svega za 2,85 posto, a u RS za\n1,05 posto, što je u oba slučaja beznačajno, jer ne ukazuje na uspjeh vladinih mjera\npoput moratorijuma na nova zapošljavanja u državnoj službi ili široj javnoj upravi.\nProcenat uposlenih u javnoj upravi najviši je u Evropi, pri čemu je ovaj udio u FBiH 23,66 posto,\na u RS 24,49 posto.\nPoreski dug, primarno javnih preduzeća, ugrožava penzioni i zdravstveni sistem,\nte proizvodi deficit.\nBorbe protiv korupcije gotovo da uopšte nije ni bilo iako je najavljeno da je vladavina\nprava trebala da bude jedna od bitnijih oblasti iz Reformske agende.\n“Zbog svega navedenog, reformama se mora pristupiti mnogo odgovornije, transparentnije, obuhvatnije, i ciljano na životni standard građana, a ne na selektivno ispunjavanje uslova. Reforme moraju bit usmjerene ka suzbijanju sive ekonomije, enormne javne potrošnje i zaduživanja, uspostavljanju nezavisnog i efikasnog pravosuđa, te konačna reforma javne\nuprave. Fokus reformi mora biti prebačen na jačanje institucija, jednakost pred zakonom\ni depolitizaciju javnog sektora”, zaključeno je na predstavljanju izvještaja Stanje nacije.


Kultura – Страна 3 – GMinfo\nJaje u narodnim verovanjima\nPosebnu moć narod je pripisivao jajima bojenim i šaranim za Vaskrs. Bojenje jaja starije je od šaranja, a crvena boja, ne samo da je bila obavezna, već je u nekim krajevima bila i jedina. Tako…\nPriča o braći Rajičić, uglednim trgovcima iz Gornjeg Milanovca, verovatno nikad ne bi bila ispričana da troje entuzijasta istraživača, Fabijan Vendrig, Tanja Vendrig i Džon M. Stinen, nisu tragajući za podacima o umrlim srpskim vojnicima…\nProšle godine su rođendan obeležili veličanstveno uz drage saradnike iz svih krajeva zemlje, a pre svega iz milanovačke opštine, uz posetioce koji već godinama sarađuju sa njima, savetuju ih i prate sve što urade. Kako…\nMeđunarodni bijenale umetnosti minijature, najveća i najobuhvatnija manifestacija umetnosti malog formata, koji se u Gornjem Milanovcu organizuje već pune tri decenije, ove godine, zbog pandemije virusa korona i proglašenja vanrednog stanja na celokupnoj teritoriji Republike…\nZanatlije – Ermin Miki Destanović, semenkar\nSledeći zanatlija kojeg vam predstavljamo je Ermin Miki Destanović, semenkar. On se već godinama bavi porodičnim poslom i tako održava porodičnu tradiciju. U Gornji Milanovac su se 1958. godine doselili, sa Šar- planine, Mikijev otac…\nJaroslav Prhal češki građevinski inžinjer i projektant, projektovao je jednu od najlepših građevina u Gornjem Milanovcu, po kojoj je grad prepoznatljiv, vilu porodice Tešić. Naručilac vile je bio bogati trgovac Vojimir S. Tešić, a preduzimač…\nOdložen 12. Srpski festival svetske muzike\nZbog vanrednog stanja i mera koje Vlada Republike Srbije i Opština Gornji Milanovac preduzimaju u cilju suzbijanja pandemije virusa korona, odlaže se Srpski festival svetske muzike. „Planirano je bilo da se 12. Srpski festival svetske…\nUkoliko ste ovih dana savesni i poštujete savete lekara da ostanete kod kuće, u izolaciji, prilikom pandemije korona virusa, onda vrlo verovatno imate i vremena da pročiate neku knjigu ili pogledate dobar film. Još jedna…\nNarodno pozorište u Beogradu povodom prekida igranja predstava pred publikom, najavilo je besplatan striming svojih operskih, baletskih i dramskih predstava, prenosi danas.rs. U poruci na društvenim mrežama, pozorište je pozvalo sve pratioce da napišu koju…\nOtkazana “Školska scena 2020” i predstave Milanovačkog pozorišta\nNakon odluke o proglašenju vanrednog stanja na celoj teritoriji Srbije, a u cilju sprečavanja daljeg širenja korona virusa, Milanovačko pozorište i Kulturni centar Gornji Milanovac prinuđeni su da otkažu realizaciju “Školske scene” – 14. Festivala…


Category Archive for "Online Edukacija" | Floriterapija\nKategorija: "Online Edukacija"\nSledeće knjige su uključene u cenu edukacije i predstavljaju obaveznu literaturu. Pored obavezne literature postoje brojne druge knjige iz oblasti floriterapije koje će biti preporučene. 1. Repertorijum cvetnih esencija 2. Materia Medika cvetnih esencija Edukacija se sastoji od 10 lekcija i pratećih materijala čiji će sadržaj polaznici dobijati u okviru odredjenog vremenskog okvira. Brzinu prelaženja…\nOva jedinstvena edukacija na srpskom jeziku pruža polaznicima potpuno razumevanje floriterapije kao jedne vrste holističkog, homeopatskog sistema lečenja. Cilj kursa je osposobljavanje polaznika za primenu lekovitih cvetnih esencija za čitav niz fizičkih i mentalnih problema i tegoba, odmah nakon završetka kursa. Nakon završetka edukacije polaznici koji uspešno završe zadatke i polože finalni ispit (potrebno je…


Sjećanje na vojsku Srpske ne smije da izblijedi - Glas Srpske\nSjećanje na vojsku Srpske ne smije da izblijedi\nVedrana Kulaga 28.06.2019 08:58\nBanjaluka - Vojska Republike Srpske je herojski prošla put na kojem se našla kako bi odbranila narod i vjekovna ognjišta, a dužnost sadašnjih i budućih generacija je da čuvaju sjećanje na nju.\nPoručili su to juče najviši predstavnici Republike Srpske i Trećeg pješadijskog RS puka Oružanih snaga BiH povodom proslave Vidovdana - krsne slave Vojske RS i tog puka.\nPredsjednica Srpske Željka Cvijanović je istakla da je Vidovdan datum koji je kroz istoriju za srpski narod bio izuzetno značajan.\n- Svi mi koji danas živimo u miru i slobodi sa posebnim poštovanjem i zahvalnošću moramo čuvati uspomenu na pripadnike VRS čiji su životi utkani u temelje Srpske i njegovati sjećanje na njihovu žrtvu, koja nas trajno obavezuje da čuvamo, branimo i gradimo Republiku - navela je Cvijanovićeva u čestitki komandantu Trećeg pješadijskog RS puka Milanu Radojčiću te oficirima, podoficirima i vojnicima ovog puka kao i svim nekadašnjim pripadnicima Vojske Srpske.\nSrpski član Predsjedništva BiH Milorad Dodik je naglasio da je Treći pješadijski puk, koji je nastavio da baštini tekovine Vojske RS, garant opstanka Republike Srpske i srpskog naroda na ovim prostorima. On je istakao da su srpska vojska i srpski narod po tradiciji slobodarski, uvijek na strani pravde, mira i slobode.\n- Vojska Republike Srpske je osnovana je da bi se zaštitio srpski narod i najčasnije je uticala na stvaranje i očuvanje Republike Srpske - poručio je Dodik u čestitki.\nPredsjednik Narodne skupštine Srpske Nedeljko Čubrilović istakao je da pripadnici puka ponosno čuvaju uspomenu na hrabru Vojsku Srpske, koja je najzaslužnija za odbranu slobode srpskog naroda i Republike.\n- Pripadnici puka su ostali na putu mira i slobode, profesionalno obavljajući zadatke u interesu mira i stabilnosti cijele zemlje - naveo je Čubrilović.\nKomandant Trećeg pješadijskog RS puka brigadir Milan Radojčić rekao je da je Vojska RS časno i dostojanstveno izvršila zadatak.\n- Moramo mladim generacijama da prenesemo šta je bila Vojska Srpske i da to sjećanje ne izblijedi, te da kao jedan od najznačajnijih događaja ostane uvijek i obilježavanje krsne slave - rekao je Radojčić.\nTreći pješadijski puk ove godine organizuje obilježavanje Vidovdana u manastiru Osovica u opštini Srbac gdje će danas biti služena Sveta arhijerejska liturgija te parastos srpskim vojnicima poginulim od Kosovskog boja do danas. Narodna skupština Srpske Republike BiH 12. maja 1992. godine je donijela odluku o formiranju Vojske RS kroz koju je prošlo više od 210.000 boraca. Za odbranu Srpske život su dala 23.184 borca.\nPrijavilo se 587 političkih subjekata\nVišković: Nema političkih uticaja za izbor direktora policije\nĐajić: Opuštanje građana dovelo je do naglog rasta broja oboljelih\nFBiH: Pozitivne 123 osobe, jedna preminula


Švajcarski solarni avion Solar Impuls 2 poleteo je rano jutros sa aerodroma J.F.Kenedi u Njujorku preko Atlantika u jednoj od završnih etapa puta oko sveta ove eksperimentalne letilice kojom pilotira švajcarski pilot avanturista Bertran Pikar.\nOčekuje se da će let preko Atlantika trajati oko 90 sati, tokom kojih će Pikar moći samo na kratko da zadrema pre nego što sleti na aerodrom u Sevilji.\nAvion je prethodno u aprilu posle leta preko Pacifika sleteo u Kaliforniju a zatim je stigao i do Njujorka. Putovanje oko sveta ima za cilj da promoviše čistu energiju.\nPodignite nivo energije za manje od 5 minuta!


Komšić traži izvinjenje Srbije zbog Dačića | Skandalozno\nČlan Predsedništva BiH Željko Komšić traži izvinjenje državnog vrha Srbije zbog, kako tvrdi, negiranja logora u Prijedoru šefa srpske diplomatije Ivice Dačića.\nČlan Predsedništva BiH Željko Komšić tvrdi da je šef srpske diplomatije Ivica Dačić negirao postojanje logora u Prijedoru, kao i druge zločine u toj opštini, i zatražio od Vlade i predsednika Srbije izvinjenje zbog takve izjave.\nKomšić je u saopštenju Predsedništva BiH naveo da su logori Omarska, Keratern, Tronopolje i druga stratišta bili “najveće fabrike smrti” posle Drugog svetskog rata, kao i da o razmerama zločina u Prijedoru, kako je rekao, najbolje govore presude Međunarodnog suda za bivšu Jugoslaviju, prenela je Fena.\nKomšić kaže da je Dačić svojom izjavom udaljio Srbiju od civilizovanog sveta i uvredio sve žrtve, i dodaje da kao član Predsedništva BiH od Vlade i predsednika Srbije Aleksandra Vučića traži da odmah upute izvinjenje porodicama žrtava.\nDačić je prošle nedelje, gostujući na tv Hepi, izjavio da je nedavno negde pročitao da vest da su Srbi imali logore u BiH nije bila tačna.\n“Svi su imali logore, kada se govori o ratu. Ali, da li su to bili logori gde su ljudi bili zlostavljani, ubijani u mučeni, kao što je to predstavljano“, rekao je Dačić.\nNa konstataciju voditelja da se ispostavilo da je logor Omarska u opštini Prijedor, koji je bio u žiži svetskih medija, bio zapravo otvoreni logor i da je svako mogao tu da dolazi, Dačić je rekao: “Jeste. Tako je.”\nBudite prvi sa komentarom na članku "Željko Komšić traži izvinjenje Srbije zbog izjave Ivice Dačića"


'Tesla' predstavio električni šleper\nPetak, 17 Novembar 2017 14:40\nPoslije revolucionarnih električnih automobila, američka kompanija "Tesla" postavila je novu granicu "zelenog" drumskog prevoza predstavljajući futuristički oblikovan kamion-šleper poluprikolicu.\n"Oblikovali smo kamion kao metak", rekao je Mask na zabavi u Hotornu, predgrađu Los Andjelesa, gdje je projektantski biro i sjedište graditelja koji prave i svemirske letelice "Spejseks" (SpaceX).\nNovi šleper s dvoosivinskim pogonom i s četiri nezavisna pogonska točka i četiri elektro-motora, razlikuje se od tradicionalnih kamiona čistim linijama i izduženim, aerodinamičnim prednjim dijelom koji podseća na superbrze vozove, a obojen je u mat i metalik boje.\n"Cijena kamiona je izuzetno važna", rekao je Musk, uvjeravajući da su nabavka i korišćenje šlepera na dizel "20 odsto skuplji od Tesle" uključujući sve troškove, osiguranje i gorivo.\n"Dajmler", "Folksvagen", "Nikola", "Ejnrad" (Einride) su već odmakli u razvoju električnih šlepera, od kojih neki imaju funkciju autonomne vožnje bez angažovanja vozača, i takođe imaju futuristički dizajn.\nStručnjaci primećuju da već postoje kamioni i autobusi na alternativne izvore energije, kao što su vodonične gorivne ćelije i komprimovani prirodni gas.\nTako proizvodnja novog automobila "Tesla model 3" veoma kasni, i dostigla je svega 500 do 1.000 nedeljno, a cilj je bio 5.000.\nViše iz kategorije: « Zastava - automobili uz koje smo odrastali Ponos FIAT-a prodat u milion primjeraka »


Dok se Nestorović smejao, od korone se u Srbiji već umiralo\nDruštvo Autor:Milena Ilić Mirković01. feb. 202107:16 > 07:4517 komentara\nNačni rad grupe od 13 srpskih naučnika okupljenih na Medicinskom fakultetu koji je publikovan 19. januara, pokazao je da se prva smrt izazvana koronavirusom u Srbiji desila 5. februara, mesec i po dana pre nego što se to do sada mislilo. Ova činjenica dodatno ogoljuje neozbiljnost sa kojom su nadležni u Srbiji reagovali na pojavu koronavirusa i jaz između zvaničnih podataka o broju preminulih od korone i stvarnih žrtava.\nPrvi slučaj kovida 19 na evropskom kontinentu potvrđen je 24. januara u Francuskoj, da bi prva smrt povezana sa ovim virusom bila registrovana u istoj zemlji 15. februara. Ubrzo nakon toga, 31. janura, prisustvo novog koronavirusa potvrđeno je u Italiji, a prva žrtva 22. februara.\nZa to vreme, Srbija se spremala za predstojeće parlamentarne izbore, a kako nas je ministar zdravlja Zlatibor Lončar 25. februara uveravao, za koronu smo, ako dođe, već “apsolutno spremni”.\nEkskluzivno: Kako su naši naučnici otkrili prvu žrtvu korone\n30. jan. 2021 18\nGRAFIKA Zvanični brojevi umrlih statistički gotovo nemogući\nŠta je kriterijum u Srbiji da se proglasi smrt od kovida\nNe znajući, ili ne priznajući, da je ona ne samo uveliko već bila u Srbiji, već i da je odnela svoju prvu žrtvu.\nDok je broj umrlih u Francuskoj sporo rastao i 26. februara još uvek ostao jednocifren, u Italiji se epidemija razbuktavala, sa ukupno 470 zaraženih i 12 preminulih.\nTog dana je u Srbiji održana čuvena konferencija za štampu na kojoj su se pored predsednika Srbije Aleksandra Vučića, virusu smejali i doktor Mijomir Pelemiš i glavni komičar dr Branimir Nestorović.\n„Ne mogu da verujem da će narod koji je preživeo sankcije, bombardovanje, svakojaka maltretiranja, da se uplaši najsmešnijeg virusa u istoriji čovečanstva, koji na Fejsbuku postoji. Ja sam na ovom sastanku bio protiv čak uopšte poručivanja maski i testiranja. Mislim da je to potpuno besmisleno, pazite, da nemamo test, mi ne bismo znali da je epidemija“, rekao je tom prilikom Nestorović, i uz osmeh dodao čuvene rečenice:\n„Evo da kažem za žene… Estrogeni definitivno štite žene, žene imaju jako blage oblike, praktično ne umiru od ovog virusa. Prema tome, što se žena tiče, vi slobodno u šoping u Italiju, čujem da će tamo sada biti veliki popusti, pošto niko živ sad neće da ide tamo”.\nZa to vreme, predsednik Srbije je u pozadini “umirao” od smeha i u svemu rečenom “našao dodatni razlog da popije čašicu dnevno”.\nA zapravo je tri nedelje pre toga u Srbiji neko zaista umro, i to od koronavirusa.\nUzalud je tog 26. februara poslata poruka da nema potrebe „da plašimo sopstveni narod i da izmišljamo i govorimo o katastrofalnim posledicama po zdravlje ljudi, ako to nije istina“.\nOno što se pre toga već desilo, a i ono što se dešavalo godinu dana nakon toga, pokazalo je, nažalost, da “katastrofalne posledice” jesu istina.\nZvanični broj preminulih neprebrojiv\nPrema zvaničnim podacima samo u Srbiji je do danas preminulo 4.020 osoba, a koliko je to daleko od istine, pitanje je da li ćemo ikada saznati.\nOsim što su istraživanja BIRN-a, NIN-a, oprečne izjave članova Kriznog štaba, pa i sama statistika pokazali da se zvaničan broj preminulih u Srbiji najverovatnije namerno „frizira“, dodatnu nepozatu unosi činjenica da smo preminule počeli da beležimo sa zakašnjenjem od čak mesec i po dana.\nPrvi slučaj koronavirusa u Srbiji zabeležen je 6. marta – bar je tako zvanično objavljeno. Dva dana pre toga predsednik Srbije raspisao je parlamentarne izbore, da bi već sutradan, kako se sam pohvalio, u krcatim prostorijama Srpske napredne stranke bilo skupljeno čak 90.000 potpisa.\nSumnju da zvanična pojava korone u Srbiji ima nekakve veze sa datumom predaje izborne liste SNS, potkrepila je izjava tadašnje zamenice direktora Instituta za javno zdravlje „Milan Jovanović Batut“, sada ministarke Darije Kisić Tepavčević, da je prvi slučaj korone registrovan 1. marta.\nIako se dr Kisić Tepavčević kasnije pravdala kako je u pitanju lapsus, nepobitna je činjenica da se prva infekcija koronavirusom u Srbiji desila i znatno ranije, verovatno još januru. Jer neko je prvo morao da bude zaražen koronavirusom, da bi od njega preminuo.\nRadovanović: Prva evropska žrtva korone bila u Srbiji\nKako smo uspeli da smanjimo broj zaraženih i druge bajke\nPremijerka Srbije Ana Brnabić saopštila je 20. marta da je tog dana u Srbiji preminula prva osoba zaražena kovidom 19.\n„Danas smo svi mi dobili najgrublju opomenu do sada i koliko je teška borba sa kojom se suočavamo i koliko su teški izazovi koji su pred svima nama“, izjavila je Brnabić.\nOvo je usledilo nakon što je 15. marta zbog korone proglašeno vanredno stanje, zbog čega je Republička izborna komisija (RIK) sutradan donela Rešenje o prekidu svih izbornih radnji.\nTrinaest naučnika okupljenih na Medicinskom fakultetu u Beogradu zvanično su opovrgnuli premijerkinu tvrdnju, kada je nedavno objavljen njihov naučni rad pod nazivom “Posmrtne histopatološke i molekularne analize prve dokumentovane smrti u Evropi povezane sa kovidom 19”.\nOvim radom utvrđeno je da se prva smrt usled novog koronavirusa u Evropi desila u Srbiji i to 5. februara, mesec i po dana pre slučaja o kom je govorila Brnabić.\nKoliko ljudi je od kovida 19 u tih mesec dana preminulo ostaje nepoznato, kao i koliko ih je do današnjeg dana istinski preminulo. A sve dok te činjenice budu utvrđivali oni koji se u prvom redu vode datumom održavanja izbora, ili nekih drugim stranačnim interesom, a ne naučnim metodama, ostaćemo kilometrima, mesecima i godinama daleko od istine.\ndr Branimir NestorovićistraživanjekoronavirusOliver Stojokovićumrli\nVIDEO Pilot izbacio putnike iz aviona:"Ko vam je kriv što niste pošli kolima"\nNevreme sa grmljavinom stiže u veći deo Srbije, a to je samo uvod za nedelju\nSramota Er Srbije: Sedmoro Srba već tri dana zarobljeno i zaboravljeno u Moskvi\nRoditelji besni: „Vuku nas za nos, još nema besplatne HPV vakcine“\nNevreme stiglo do Vranja, padao grad veličine lešnika


Vučić putuje u Brisel i traži datum bez odlaganja\nVučić putuje u Brisel i traži datum bez odlaganja\nPrvi potpredsednik Vlade Aleksandar Vučić odlučio je da se pridruži radnoj večeri koju u Briselu večeras organizuje visoka predstavnica Ketrin Ešton, kako bi preneo jasnu poruku da Srbija insistira na početku pristupnih pregovora sa EU u oktobru – saznaju „Novosti“.\nPrema prvobitnom planu, u sedištu EU trebalo je da se sastanu premijer Srbije Ivica Dačić i Hašim Tači, ali je Vučić u poslednjem trenutku prelomio da pojača stranu Beograda.Kako saznajemo, razlog za to su različiti stavovi unutar srpskog državnog vrha, povodom predstojeće odluke Evropskog saveta koja se očekuje na Vidovdan.\nNaime, Vučić tvrdo insistira da se iz Brisela precizno i bez odlaganja odredi oktobar kao mesec u kome će otpočeti pregovori, dok premijer Dačić, navodno, nešto pomirljivije gleda i na eventualnu odluku o odlaganju početka pregovora za decembar ili za januar sledeće godine.\nU skladu sa informacijama koje dobije u Briselu, zvaničnici Srbije će, kako nam je rečeno, povlačiti i naredne poteze.\nPredstavnici Beograda i Prištine, kako je ranije najavljeno, razgovaraće večeras o primeni Briselskog sporazuma i o preostalim elementima koji nisu dogovoreni na nivou tehničkih grupa.\nPosle tog susreta, Ešton će zajedno sa komesarom za proširenje Štefanom Fileom, uputiti zemljama članicama kratko pismo o napretku u sprovođenju sporazuma i o unutrašnjim reformama u Srbiji.


:: Naslovna strana > Glasnik broj 1 > Ostalo - Visoka zainteresovanost\nU akciji "permanentno usavršavanje" održano 18 predavanja sa preko 1.000 slušalaca\n- Dr Ratko Salatić -\nOd maja ove godine, u okviru projekata permanentnog usavršavanja članova, Inženjerska komora Srbije je realizovala ciklus jednodnevnih predavanja i kurseva vezanih za najaktuelnije teme, oblasti i probleme iz inženjerske teorije i prakse.\nPrvi korak u realizaciji kurseva bilo je poziv zainteresovanim predavačima. Anketiranje, koje je trajalo mesec dana, sprovedeno je preko internet sajta, kao i prijavljivanje članova Komore za pohađanje predloženih predavanja i kurseva.\nNakon sprovedenih anketa, dobijeni su sledeći podaci: 90 prijavljenih predavanja i preko 3.000 zainteresovanih polaznika. Na osnovu pristiglih podataka i ocene dobijenih materijala, usvojeno je da se u narednoj godini realizuje 40 predavanja sa najvećim brojem prijava zainteresovanih članova.\nOdgovor članstva posle 18 realizovanih predavanja je bio izuzetan. Prvo predavanje koje je organizovano u Novom Sadu, sa temom vezanom za zaštitu od požara, sredinom juna, okupilo je preko 100 polaznika. Ostala predavanja organizovana su u Beogradu, dok je po jedno održano u Nišu i Kraljevu.\nPohađanje kurseva za članove Komore je bilo besplatno, a polaznici su dobijali odgovarajući štampani materijal i CD. Članovi Komore prijavljivali su se prema svom interesovanju i aktivno su učestvovali su u diskusijama. Kroz jednodnevne kurseve do sada, svoje znanje su usavršili preko 1.000 članova Komore.\nPermanentno obrazovanje u današnje vreme je od velikog značaja, zbog naglog usavršavanja nauke i tehnologije i čestih izmena tehničke i pravne regulative. Ovo zahteva organizovan pristup permanentnom usavršavanju i naknadnom obrazovanju, kako bi se inženjerski kadrovi pravovremeno upoznali sa svim novim tehnologijama i promenama vezanim za njihov delokrug rada.\nNa osnovu sprovedenih aktivnosti, može se konstatovati velika zainteresovanost članova Komore, kao i ostalih eksperata, da sarađuju sa Komorom i ponude odgovarajuće teme da bi prezentovali članovima Inženjerske komore Srbije.\nSledeće godine predviđa se održavanje i višednevnih kurseva u cilju detaljnijeg pristupa problemima. Po savlađivanju kurseva, uz prethodnu proveru, polaznici će dobijati odgovarajuće sertifikate o završenom kursu. Ceo sistem kurseva treba da značajno pomogne inženjerima u njihovoj profesionalnoj karijeri. Prvi ciklus od 40 predavanja realizovaće se do kraja aprila 2006. godine. Sva obaveštenja i detaljne informacije mogu se naći na internet sajtu Komore www.ingkomora.org.yu


NAJLEPŠE BAJKE DETINJSTVA: Festival ruskih dečijih filmova u Srbiji - Nova Borba\nNAJLEPŠE BAJKE DETINJSTVA: Festival ruskih dečijih filmova u Srbiji\nNedelja ruskog filma „Bajke detinjstva“ biće organizovana u Beogradu, Pančevu, Aleksincu i Valjevu.\nMaša i medved već su osvojili srca dece u Srbiji, a sada iz Rusije stižu i novi animirani junaci. Nedelja ruskog filma „Bajke detinjstva“ biće održana peti put u Srbiji.\nKako je najavljeno na konferenciji za novinare u Starom dvoru, projekcije animiranih i igranih filmova će, osim u Beogradu, biti organizovane i u Pančevu, Aleksincu i Valjevu, prenosi portal Glas Moskve.\nFestival će biti svečano otvoren 11. septembra, a do 15. septembra publika u Srbiji moći će da vidi stare, ali i najnovije ruske dečje filmove.\nDirektor nedelje ruskog filma Filip Kudrjašov naveo je da će, između ostalog, biti prikazan novi film posvećen kosmonautici „Vreme za prve“.\nIstovremeno, zamenica predsednika gradske skupštine Beograda Andrea Radulović kaže da je planirano 100 projekcija za tri dana, počev od 12. septembra, te da će sve one biti besplatne, dok će za đake biti organizovan i besplatan prevoz.\nOsim filmskih projekcija, planiran je dodatni kulturni program, a na festival će doći 16 filmskih radnika — režisera, producenata i glumaca iz Rusije.


Blaga religije - Pokazivač\nFoto: Uroš Selenić\nU vremenu u kojem živimo ne možemo razumeti ljude koji nas okružuju ako ne shvatimo ulogu religije na prvom mestu. Analiziranje društva ako zanemarimo ulogu religije, to bi bilo kao da pokušavate da proučite čuveni portret Mona Lize,a da pritom morate da zanemarite njen čuveni osmeh. Religija bi trebalo da bude jedna od važnih stvari u našim životima, jer religija je jako bitna u kulturi jednog naroda kao najstarija institucija. U vremenu u kojem živimo, kada smo okrenuti raznim programima, možda je i pravo vreme da se okrenemo nekim duhovnim vrednostima…\nTokom moje posete Crnoj Gori, početkom godine upoznao sam tu zemlju na jedan jako lep način. Nisu bile u pitanju plaže i neka poznata letovališta, ja sam posetio tu državu da bih obišao jedno od najlepših blaga ove države, a to su manastri. U Crnoj Gori sam proveo ukupno četri dana, tokom kojih sam obišao manastir Svetog Luke u Klaudri, kao i manastir Đurđevi Stupovi u Beranama.\nPrethodni tekstZdravlje i lepota: Pravi uzrok bola: Kako je kičma povezana sa unutrašnjim organima\nSledeći tekstCNN Open Court – Novak i Jelena o Fondaciji Novak Đoković


Veselo druženje ljubitelja kulinarskog web sajta Coolinarika u Beogradu Veselo druženje ljubitelja kulinarskog web sajta Coolinarika u Beogradu – Personal magazin\nLjubitelji Podravkinog sajta Coolinarika.com iz različitih delova Srbije, okupili su se na beogradskom druženju „Cool Vegeta mariniranje”. Ovo je bila prilika da se brojni poštovaoci dobrih gurmanskih recepata druže, ali…\nLjubitelji Podravkinog sajta Coolinarika.com iz različitih delova Srbije, okupili su se na beogradskom druženju „Cool Vegeta mariniranje”.\nOvo je bila prilika da se brojni poštovaoci dobrih gurmanskih recepata druže, ali i takmiče u kuvanju i pripremanju jela sa Vegeta marinadama. Podršku takmičarima dao je poznati voditelj sa TV Prva, Ivan Ivanović, a stručni žiri je na kraju izabrao najsočnija pobednička jela spremljena uz Univerzalnu, Pikantnu, Mediteransku i Marinadu sa belim lukom.\nFanovi Podravkinog kulinarskog sajta www.coolinarika.com, koji ove godine proslavlja deceniju postojanja, već godinama se druže na sličnim tradicionalnim „Cool“ okupljanjima u gradovima širom regiona i na taj način svoja virtuelna prijateljstva pretvaraju u stvarna. Najveće godišnje okupljanje organizuje Podravka u svom kulinarskom centru u Koprivnici, a korisnici ovog sajta toliko vole da se druže tako da tokom godine samostalno organizuju i manja “Cool okupljanja”.\n„Malo je onih koji u potrazi za dobrim receptom na internetu nisu naišli na neki Coolinarika recept. Ova društvena mreža je deo svakodnevice velikog broja njenih članova, mesto na kome su se razvila mnoga prijateljstva. Coolinarika je mesto druženja onih koji gaje ljubav prema kuvanju, bilo da su eksperti ili početnici. Druženje je bila prilika da se osmisle i novi recepti sa Vegeta marinadama uz koje su svi specijaliteti od mesa ili ribe sočniji i mekši. Jednostavno i brzo mariniranje danas je našim takmičarima ostavilo više vremena za druženje“ – kaže Nela Prijović, direktorka marketinga Podravka Srbija.\nCoolinarika je prva je regionalna kulinarska društvena mreža sa 7,7 miliona poseta mesečno, više od 100 000 registrovanih korisnika i bazom od preko 120.000 recepata. Koliko je ovaj sajt popularan govori i podatak da je samo tokom 2012. godine sklopljeno više od 120.000 novih virtuelnih prijateljstava.\nVeselo druženje ljubitelja kulinarskog web sajta Coolinarika u Beogradu was last modified: September 1st, 2013 by Redakcija


Potpisan memorandum o energetskoj efikasnosti u BiH\nUtorak, 14 Decembar 2010 08:16\nVršilac dužnosti direktora Američke agencije za međunarodni razvoj u BiH (USAID) Aler Grubbs, rezidentni predstavnik Razvojnog programa UN-a (UNDP) Peter von Ruysseveldt i regionalna direktorica Njemačkog društva za tehničku saradnju (GTZ) za zapadni Balkan Jutta Zinnel, jučer su u Sarajevu potpisali Memorandum o razumijevanju za energetsku efikasnost u BiH.\nMemorandum USAID-a, UNDP-a i GTZ-a predstavlja namjeru donatora da blisko sarađuju u oblasti energetske efikasnosti i prvi je dokument te vrste na Balkanu potpisan između triju međunarodnih organizacija. Prema riječima Grubbs, u okviru konferencija, treninga, pilot projekta i u interakciji sa općinama, tri donatora će uključiti napore da promoviraju racionalno trošenje energije. Ona je dodala da BiH može napraviti uštede pri racionalnoj potrošnji.\nPrema njenim riječima, iznos koji je plaćen za utrošenu energiju u BiH u 2008. godini iznosio je skoro 20 posto bruto društvenog proizvoda, što je tri puta više od iznosa u SAD-u i zemljama EU. Grubbs je navela i da je u BiH u 2005. godini 57 posto potrošne energije bilo za zgrade, dok je ta potrošnja u zemljama EU iznosila 40 posto. Istakla je da je USAID od 2001. godine uključen u proces reformi energetskog sektora u BiH, te da će reforme energetskog sektora i dalje biti dio programa ekonomskog razvoja.\nPrema riječima Peter van Ruvsseveldta, sve je prisutniji zahtjev da BiH riješi pitanje energetske efikasnosti, kao potencijalna zemlja kandidat za prijem u EU, te kao strana u Energetskoj zajednici, koja od ugovornih strana traži da provedu značajne elemente Acquis Communautaire ili pravne stečevine EU po pitanju električne energije, prirodnog gasa, obnovljivih izbora energije, energetske efikasnosti, okoliša i konkurentnosti. "Nažalost, u Izvještaju o napretku BiH tokom 2010., kojeg je izradila EU, kaže se da je bilo malo napretka na polju energetske efikasnosti i obnovljive energije. Energetski sektor u BiH karakteriše visok energetski intenzitet u poređenju sa razvijenim zemljama članicama EU, što je ključni pokazatelj lošeg stepena iskorištenosti energije", rekao je van Ruvsseveldt. On je pojasnio da UNDPu BiH definiše energetsku efikasnost kao prioritet i najveću šansu da BiH postigne ciljeve da ublaži, te usvoji neizbježne klimatske promjene.\nKako je rečeno na skupu, potpisivanje Memoranduma označava i početak "Sarajevskih dana znanja o energetskog efikasnosti", koji će biti održani od 14. do 16. decembra u Sarajevu. Na trodnevnoj manifestaciji otvorenoj za javnost, USAID-ov projekat "Ekonomija energetske efikasnosti 3E", te GTZ, UNDP i Grad Sarajevo prezentirat će svoja iskustva i znanja iz projekata energetske efikasnosti.


Izvor: Mondo arhiva vesti 11.10.2017 - Naslovi.net\nOpšte je poznato da ministar Ivica Dačić voli da peva, a često se "lati" mikrofona u društvu inostranih zvaničnika. Pevao je Ketrin Ešton, na samitu OEBS-a, a sada je zapevao i pred turskim predsednikom...i to na turskom jeziku. Foto… »\nŠpanija je zahvalna Srbiji što nije predala pismo Evropskoj komisiji povodom njenog stava da se slučajevi Kosova i Katalonije ne mogu porediti. Foto: AP Photo/Emilio Morenatti To je izjavio španski ambasador u Beogradu Migel Fuertes Suares za… »\nArgentinci su obezbedili plasman na Mundijal u Rusiji i onda je slavlje moglo da počne. Foto: Instagram/printscreen Strepeli su fudbaleri Argentine do poslednjeg kola kvalifikacija da li će izboriti plasman na Svetsko prvenstvo sledeće godine, a onda… »\nMondo: Mesi odveo Argentinu na Svetsko prvenstvo\n11.10.2017 Mondo, kategorije


Da se guvernerka pita oko Komercijalne banke... - Bizlife.rs\n18:02 Beograd, 19.02.2020.\nGuvernerka Narodne banke Srbije (NBS) Jorgovanka Tabaković rekla je da ne bi trebalo privatizovati Komercijalnu banku već je, kao i Poštansku štedionicu, zadržati u državnom vlasništvu.\n“Da se ja pitam Komercijalnu banku ne treba prodavati jer je država pokazala da ume da bude odgovoran vlasnik banke. Ali ja sam guverner, nisam akacionar banke i ne pitam se o njenoj prodaji”, rekla je Tabaković novinarima na predstavljanju izveštaja o inflaciji.\nDodala je da NBS samo daje ocenu reputacije kupca banke. “Odluka o prodaji Komercijalne banke je na strani države i ne očekujem da neko zbog mog stava promeni odluku ili da se naljuti”, kazala je Tabaković.\nOna je istakla da je Srbija finansijski odgovornija i od nekih većih država u regionu.\nDok su drugi smanjivali projekcije, Srbija…\nNarodna banka je procenila da će privredni rast Srbije u ovoj i narednoj godini iznositi četiri odsto zbog rasta investicija, izvoza i potrošnje domaćinstava, a da će inflacija ostati niska, rekla je guvernerka Jorgovanka Tabaković, predstavljajući izveštaj.\nTabaković je istakla da su devizne rezerve prošle godine povećane za 1,9 milijardi na 13,4 milijarde evra, što je dodatno povećavalo otpornost domaće privrede na eksterne šokove.\nPrema februarskoj projekciji, međugodišnja inflacija, koja je na kraju 2019. iznosila 1,9 odsto, u prvoj polovini ove godine kretaće se oko donje granice cilja od tri odsto, plus minus 1,5 odsto, a potom se postepeno približiti centralnoj vrednosti cilja, ali će se do kraja perioda projekcije zadržati ispod nje.\nU izveštaju NBS je navedeno da je deficit tekućeg računa u 2019. pokriven neto prilivom stranih direktnih investicija pete uzastopne godine, koje su, po preliminarnim podacima, iznosile 3,8 milijardi evra.\n“Dok su mnogi smanjivali projekcije rasta svojih ekonomija, Srbija je nadmašila sve projekcije zahvaljujući rastu fiksnih investicija koje su kumulativno povećane za blizu 35 odsto i opredelile su tri četvrtine tog rasta. Ove godine se očekuje rast njihovog učešća na oko 24,5 odsto u BDP”, rekla je Tabaković.\nbankarstvo nbs rast bdp jorgovanka tabaković komercijalna


Raste nivo loših kredita u BiH | Hercegovina.Info\nRaste nivo loših kredita u BiH\n... je kvartalno izvješće Agencije za bankarstvo RS, pišu nezavisne.com.\nU izvješću se navodi da su krediti sa kašnjenjem u otplati povećali učešće u ukupno plasiranim kreditima sa 14,1 posto iz 2012. godine na 14,85 posto na kraju ožujka ove godine.\nPrimjetno je da nekvalitetni krediti pravnih osoba porasli po natprosječnoj stopi od 9,6 posto i sa iznosom od 462,5 miliona KM čine 15,8 posto u ukupnim kreditima pravnih osoba.\n"Na nivo nekvalitetnih kredita pravnih osoba značajno utiču nekvalitetni krediti plasirani za proizvodnju u iznosu od 160 miliona KM sa stopom rasta od 16 posto i za trgovinu u iznosu od 137,4 miliona KM sa stopom pada od dva posto u odnosu na kraj 2012. godine. Ove dvije grane čine 64 posto od ukupno nekvalitetnih kredita pravnih osoba", ističe se u izvješću.\nKrediti građana s kašnjenjem u otplati povećani su u prvom kvartalu za dva posto i iznose 223,4 miliona KM, čime učestvuju sa 13,2 oposto u ukupnim kreditima stanovništvu. Čak dvije trećine loših kredita fizičkih osoba usmjerene su za opću potrošnju i sa iznosom od 146,5 miliona KM približno su na nivou stanja sa kraja prethodne godine.\n"Nivo nekvalitetnih kredita zahtijeva dodatnu pažnju i oprez. Značajan faktor održavanja sigurnosti bankarskog sektora RS je kapitalno jačanje banaka", napominju u Agenciji za bankarstvo RS precizirajući da su dokapitalizaciju sprovele UniCredit banka Banjaluka u iznosu od 15 miliona KM i Pavlović International banka Bijeljina pet miliona KM.\nBanke iz RS su, inače, u prvom kvartalu ove godine povećale kreditnu aktivnost za dva oposto u poređenju sa krajem minule godine sa iznosom bruto kredita od 4,62 milijarde KM.\nKvartalna dobit banaka u RS smanjena je, pak, za 25 posto u odnosu na isti period prošle godine, odnosno sa 16,2 na 12,2 miliona KM.\nRadovan Bajić, predsjednik Udruženja banaka BiH, objavljene rezultate bankarskog sektora ocijenio je ne tako lošim stanjem u uvijetima koji vladaju u okruženju i Europskoj uniji.\nOn je kazao da je pozitivna stvar što je u uslovima krize došlo do i blagog rasta kreditne aktivnosti, iako je uglavnom produkovan povećanjem plasmana prema javnim preduzećima i institucijama od 10 posto. Sa druge strane, ističe da je nivo nekvalitetnih kredita od 14,85 odsto sigurno zabrinjavajući, ali ne i alarmantan jer je na sličnom stupnju kao u zemljama regiona.\n"Banke su, usprkos svim poteškoćama, zadržale vitalnost i sposobnost da odgovore na zahtjeve klijenata", ocijenio je Bajić.\nU izvješću Agencije za bankarstvo RS navodi se da je nivo depozita banaka, takođe, uvećan za dva posto, odnosno za oko 96 miliona KM, i iznosi 4,45 milijardi KM. U prvom kvartalu godine štednja građana zadržava trend rasta i na kraju ožujka iznosi 1,526 milijardi KM sa stopom rasta od četiri posoto u odnosu na 2012.\nPad bilansne sume banaka u FBiH\nBankarski sektor FBiH je u prvom kvartalu 2013, uprkos otežanim uvijetima djelovanja i pored svih negativnih utjecaja, sačuvao stabilnost i adekvatnu kapitalizovanost uz zadovoljavajuću likvidnost, priopćeno je iz Agencije za bankarstvo FBiH.\nBanke u FBiH su poboljšale kvartalnu dobit, koja iznosi 42,3 miliona KM, dok je bilansna suma smanjena za 1,2 odsto ili 183 miliona u odnosu na kraj prošle godine i iznosi 14,8 milijardi KM, što je najvećim dijelom rezultat smanjenja depozita i kreditnih obveza, a posljedično time i novčanih sredstava.\nkrediti bankarski sektor\nMMF: Vlasti u BiH dižu kredite da izbjegnu reforme\nVlasti u BiH ne žele provoditi reforme u financijskom sektoru zemlje i stoga ne žele ni suradnju s Međunarodnim monetarnim fondom (MMF) pa,…\nAgencija za pružanje usluga u zračnoj plovidbi Bosne i Hercegovine BHANSA putem javne nabave želi se kreditno zadužiti kako bi premostila te…\nNOVALIĆ Građani koji izgube posao sasvim sigurno neće morati vraćati kredite\nPremijer Federacije Bosne i Hercegovine Fadil Novalić pojasnio je danas da gospodarski subjekti koji nisu redovno plaćali svoje obaveze do 29.…\nUkupan broj turista u Federaciji BiH u ožujku 2021. godine iznosio je 24.926 što je za 48 posto više u odnosu na ožujak 2020.…\nUskoro počinje izgradnja novih kilometara autoceste južno od Mostara\nZa poddionicu tunel Kvanj – Buna na Koridoru Vc u tijeku je evaluacija ponuda i uskoro se očekuje potpisivanje ugovora za izgradnju čime…


Ministarstvo odbrane Turske je saopćilo da Turska posjeduje sposobnost da zaštiti svoja prava u okviru svoje "Plave domovine", prenosi Anadolu Agency (AA).\n"Inspirisani našom slavnom historijom, ljubavlju, povjerenjem i molitvama našeg plemenitog naroda, odlučni smo i sposobni da i dalje štitimo sve vrste prava i interese naše Plave domovine", navodi se u saopćenju objavljenom na Twitteru.\nMinistar vanjskih poslova Republike Turske Mevlut Cavusoglu je danas također, izjavio da će se Turska do kraja boriti za prava Turske i kiparskih Turaka na istočnom Mediteranu.\nCavusoglu je na konferenciji za medije nakon sastanka s kolegom iz Azerbejdžana Ceyhunom Bayramovom istakao da je saradnja dviju zemalja zasnovana na principu “jedan narod, dvije države“.\n“Brod za seizmička istraživanja 'Oruc Reis' doplovio je na područje istraživanja. Sondažna istraživanja na istočnom Mediteranu bit će nastavljena izdavanjem dozvole na zapadnim granicama. Odlučni smo u toj namjeri“, poručio je Cavusoglu.\nAnkara već dugo smatra da Grčka provodi maksimalističku politiku na istočnom Mediteranu, napominjući da pomorski zahtjevi te zemlje krše suverena prava Republike Turske.


Čiji su pasoši prošle godine bili "najjači" na svetu, a gde smo tu mi - KoZnaZna - Vizni režim, putovanja\nRang lista se zasniva na slobodi putovanja građana, a izrađena je posle analize vizne politike svih zemalja sveta i slobode ulaska u države.\nPasoš Srbije je na 39. mestu po privlačnosti od ukupno rangiranih putnih dokumenata 107 država sveta, a na osnovu rang liste konsultantske kompanije Henley&Partners.\nOva rang lista zasniva se na slobodi putovanja građana, a izrađena je posle analize vizne politike svih zemalja sveta i slobode ulaska u države.\nSa srpskim pasošem se u 133 zemlje može ući bez vize, dok je ona neophodna za 93 države, a vizni režim Srbije i sveta prema Srbiji možete proveriti na OVOJ STRANI.\nZemlja sa najprivlačnijim pasošem po ovoj listi je Japan, čiji građani mogu u 191 zemlju bez viza, zatim Singapur, pa Južna Koreja i Nemačka.\ndruštvo, drzava, pasoš, rang lista, zemlja


Philips će učetvorostručiti proizvodnju respiratora – Haber.ba\nPhilips će učetvorostručiti proizvodnju respiratora\nHolandska tehnološka kompanija Filips je saopštila da namjerava da udvostruči proizvodnju bolničkih respiratora u narednih osam sedmica.\nPhilips - Screenshot\nIz Filipsa čak najavljuju da će do trećeg kvartala proizvodnju tih medicinskih uređaja učetvorostručiti.\n“Trenutno proizvodimo oko 1.000 respiratora sedmično, a planiramo da tu količinu povećamo na 2.000 komada narednih sedmica. Nastavit ćemo da povećavamo proizvodnju jer je potražnja ogromna“, izjavio je glavni izvršni direktor Frans van Huten, prenela je agencija “Blumberg”.\nU Filipsu se nadaju da će povećati i proizvodnju monitora za praćenje vitalnih funkcija, dijagnostičkih sistema i softverskih rješenja za bolnice koji se koriste za nadzor i vođenje računa o pacijentima na odjeljenjima intenzivne njege, piše “Tanjug”.\nTeme:izdvojeno, koronavirus, Philips, proizvodnja, respiratori


Sud traži veštačenje zdravlja optuženog dekana – Semendria\n23. jun 2011. DRUŠTVO- Viši sud u Smederevu, pred kojim su danas zbog afere “Indeks” saslušana tri svedoka, naložio je sudskim veštacima da utvrde da li je optuženi v.d. dekana Pravnog fakulteta u Kragujevcu Predrag Stojanović zdravstveno sposoban da iznese svoju odbranu.\nGlavni pretres je potom odložen za 15. i 19. jul, kada će biti ispitani Dragana Radojičić, Danijela Mišić, Vladimir Vuletović, Vojislav Sretenović i Marjan Barjaktarević.\nBojkovićeva je još kazala da je zameniku Višeg javnog tužilaštva u Smederevu naloženo da se zvučni snimci telefonskih i drugih razgovora ili komunikacija drugim tehničkim sredstvima “i to delovi koji se odnose na krivična dela primanje i davanje mita povodom kojih se vodi ovaj postupak, prepišu u formi direktnog govora tako da transkripti odgovaraju sadržini audio zapisa iz materijala zavedenog u KDP-u ovog suda”.\nJuče je odloženo ispitivanje optužene Jasmine Petrović, koja je zbog porodične situacije psihički nesposobna da iznese odbranu, pa je zamolila odlaganje ispitivanja za sledeći pretres.\n« Smederevo domaćin centralne proslave Svetskog dana muzike u Srbiji\nVoda u bazenu odličnog kvaliteta »


Tramp kritikovao Epl zbog pitanja privatnosti - Svet - Dnevni list Danas\nPočetna » Svet » Tramp kritikovao Epl zbog pitanja privatnosti\nJoš jedan sukob Bele kuće i tehnoloških giganata\nPredsednik Sjedinjenih Država Donald Tramp ponovo je prozvao kompaniju Epl, kritikujući je na Tviteru da odbija da otključa ajfone “koje su koristile ubice, dileri droge i drugi nasilni kriminalni elementi”.\n0Piše: M. K. 15. januara 2020. 21.00\nDržavni tužilac SAD Vilijam Bar je optužio Epl u ponedeljak da nije bio od koristi u istrazi koja je sprovedena u vezi s pucnjavom koja je tretirana kao teroristički čin. Bi-Bi-Si podseća da je ovo poslednji u nizu sukoba između Bele kuće i tehnoloških giganata zbog pristupa podacima.\nTramp je optužio Epl da odbija da sarađuje sa istražiteljima uprkos tome što njegova administracija pomaže kompaniji kada je reč o trgovini i drugim pitanjima.\nU ponedeljak je Bar rekao da Epl nije pružio “naročitu pomoć” i otključao dva ajfona u okviru istrage u vezi s pucnjavom do koje je došlo u bazi mornarice u Pensakoli na Floridi. Tri američka mornara su ubijena kada je Saudijac stažista otvorio vatru u bazi 6. decembra.\nEpl je saopštio da odbacuje tvrdnju da nije pomogao zvaničnicima u istrazi.\n“Naši odgovori na njihove brojne zahteve koje su uputili od napada bili su pravovremeni, detaljni i još su u toku”, navodi se u saopštenju kompanije.\nKako piše Bi-Bi-Si, ovo nije prvi sukob Epla s Ministarstvom pravde SAD. Nakon masovne pucnjave u San Bernardinu u Kaliforniji 2015. kada je ubijeno 14 ljudi, a 22 ozbiljno povređeno, Epl je odbio da pomogne da se dobije pristup podacima sa ajfona napadača.\nAmerička vlada je na kraju platila jednoj drugoj kompaniji navodno milion dolara da napravi softver koji će dekodirati telefon.\nOvaj spor baca svetlo na aktuelno razmimoilaženje tehnološke industrije i agencija zaduženih za sprovođenje zakona širom sveta.\nS jedne strane, ukazuje Bi-Bi-Si, enkripcija ima važnu ulogu u zaštiti privatnosti, dok s druge može da napravi probleme kriminalnim inspektorima.\nDonald Tramp, Epl, kritikaVašington


Zbog vrućina panika širom Evrope: stiže prašina iz Sahare, stanovništvo pozvano da ostane u kućama | Edukativna stranica\nVeliko dio Iberijskog poluostrva u četvrtak se priprema za prvi toplotni val ove godine tokom kojeg bi, prema predviđanjima, u nekim dijelovima na jugu Portugala ovog vikenda temperature mogle dostići 47 stepeni Celzijusa, prenosi Anadolu Agency (AA).\nTemperature rastu zbog vrele vazdušne mase koja se iz Afrike kreže prema sjeveru, ističu vlasti.Prognoze za četvrtak govore da bi u portugalskom gradu Evora, 130 kilometara istočno od Lisabona, i španskoj provinciji Badajoz temperature mogle iznositi 44 stepena Celzijusa.\nPortugalske vlasti su izdale zdravstveno upozorenje na državnom nivou, uključujući i upozorenje na prašinu koja se kreće iz Sahare. Upozorenja su izdata i za 40 od 50 španskih provincija.Očekuje se da će u subotu u jugoistočnom portugalskom gradu Beja temperatura biti do 47 stepeni.\nU istočnoj Evropi, konkretno u Poljskoj zabilježene su neuobičajeno visoke temperature, jer je vreli afrički vazduh podigao temperature do 34 stepena Celzijusa.\nElektrane u Poljskoj su na hitnom režimu rada zbog velike potrošnje električne energije, koja je uzrokovana prekomjernom upotrebom klima uređaja i ventilatora.\nVlasti u Varšavi postavile su rashladne vodene instalacije, a stanovništvo pozvali da ostanu u domovima.


Borisov se pohvalio Stoltenbergu porastom troškova za vojsku - Sputnjik Srbija\n12:39 16 Decembar 2019\n16:36 18.11.2019 (osveženo 16:37 18.11.2019) Preuzmite kraći link\n„Nacionalna bezbednost i odbrana Bugarske mogu nam biti garantovani samo u okviru kolektivne odbrane NATO-a“, rekao je on.\nBugarski premijer je takođe rekao Stoltenbergu da zemlja uspešno sprovodi plan povećanja troškova za odbranu, koji je predviđen do 2024. godine.\nPrema njegovim rečima, izdvojeni budžet za odbranu u 2019. godini premašiće tri odsto BDP-a.\n„Zahvaljujući avansnom plaćanju za osam aviona F-16 ’Blok 70‘, taj cilj je već dostignut, tako da se očekuje da će krajem 2019. godine rashodi dostići 3,1 odsto BDP-a“, rekao je on.\nBorisov je u septembru najavljivao da bi rashodi za odbranu trebalo da premaše tri odsto od BDP-a. U skladu sa „Nacionalnim planom o povećanju vojnih rashoda do dva odsto od BDP-a do 2024. godine“, u 2019. godini taj pokazatelj treba da dostigne 1,58 odsto, a 2024. godine — dva odsto.\nBojko Borisov, Jens Stoltenberg, Bugarska, NATO


Xiaomi, kompanija koja se bavi proizvodnjom pametnih telefona i IoT uređaja, predstavila je svoju najnoviju govornu tehnologiju, koja predstavlja primenu naprednih algoritama na polju alata za olakšanu upotrebu. Tehnologija Text-To-Speech koju je razvio Xiaomi AI Lab je sposobna da u stilu svakodnevnog govora generiše jedinstven i prilagođen glas za korisnike sa poremećajima govora.\nOvaj tip korisnika sada može da komunicira sa drugima koristeći “svoj glas”, umesto tipičnog monotonog elektronskog glasa. Kao deo predistraživačkog projekta „Own My Voice“ koji vodi Tehnološki komitet kompanije Xiaomi, ovaj uspešan projekat demonstrira Xiaomi-jevu posvećenost „Tech for Good“ (tehnologiji za dobro drugih) i ostvarivanju svoje misije „da inovativne tehnologije poboljšaju život svima na svetu“.\nZašto je Xiaomi pokrenuo ovaj projekat?\nXiaomi brine o ljudima i nastoji da ispuni njihove različite potrebe kroz tehnološke inovacije. Usled želje mnogih korisnika koji imaju oštećenja govora za posedovanjem sopstvenog glasa za svakodnevnu komunikaciju, osnovan je projektni tim „Own My Voice“ koji je omogućio korisnicima sa oštećenjem govora da koriste usluge Text-To-Speech. Zhu Xi, pokretač ove teme u Komitetu za tehnologiju za Tech for Good, Xiaomi Corporation, rekao je: „Uzbuđeni smo što istražujemo višestruke vrednosti koje nam donose tehnološke inovacije, kao što je odgovaranje na zahteve korisnika za sopstvenim identitetom i izgradnjom identiteta. ”\nKako je Xiaomi sproveo projekat?\nDa bi generisao što prikladniji i personalizovaniji glas korisnicima, projektni tim je angažovao više od 200 volontera u Xiaomi-u kako bi „donirali“ svoje glasove. Koristili su algoritam za podudaranje otiska glasa kako bi uporedili karakteristike glasova volontera sa glasovima primaoca. Ovim pristupom pronašli su najpogodniji glas koji je korišćen kao osnovni zvuk. Uzimajući u obzir personalizaciju i zaštitu privatnosti, izabranim pravim glasom manipulisano je kompleksnom akustičnom modifikacijom da bi se formirao nov i originalan zvuk glasa.\nZatim su koristili tehnologiju Text-To-Speech u stilu svakodnevnog govora kako bi prilagodili AI model, čineći da ovaj novi glas postepeno dobija prirodan ritam i intonaciju koja može istinito da izrazi emociju i ton čoveka.\nProjekat „Own My Voice“ kombinuje niz najnaprednijih algoritama sa Xiaomi-jevom samorazvijenom govornom tehnologijom kako bi se osigurala specifičnost, bezbednost i visoka autentičnost sintetizovanog glasa, stvarajući novu ideju o prilagođenoj sintezi govora za korisnike sa smetnjama.\nOkosnicu ovog projekta čini grupa stručnjaka za govornu tehnologiju iz Xiaomi AI Lab. Oni su od 2017. godine objavili 37 radova o govoru u zbornicima vrhunskih međunarodnih konferencija, poput Međunarodne konferencije o akustici, govoru i obradi signala (ICASSP). Uspeh “Own My Voice” uglavnom zavisi od spontanog stila Text-To-Speech tehnologije koju su razvili.\nTehnologija Text-To-Speech u suštini predstavlja sintetizovani glas nalik na ljudski u svojoj intonaciji, pauzi, brzini i drugim karakteristikama. Ovo čini uobičajeno monoton i neprirodan osećaj elektronskog glasa prirodnijim. Trenutno se ova tehnologija primenjuje na mnoge pametne uređaje opremljene funkcijom XiaoAI, AI glasovnim asistentom kompanije Xiaomi. Projekat „Own My Voice“ pokazuje da spontani stil Text-To-Speech tehnologije takođe može biti široko prihvaćen i poboljšati korisničko iskustvo.\nZhu Xi je dodao: „Ako primetimo i odgovorimo na potrebe manjinskih grupa u ranoj fazi, proces širenja tehnologije mogao bi biti znatno skraćen. Ovo omogućava da prednosti novih tehnologija postanu dostupne korisnicima sa posebnim potrebama bez odlaganja.“\nU budućnosti, Xiaomi će nastaviti da dobija povratne informacije od primaoca glasa i dalje proučava izvodljivost ovog projekta u širem opsegu. Xiaomi će nastaviti da osnažuje pristupačnost kroz najsavremeniju tehnologiju, nastojeći da ispuni različite potrebe ljudi kroz tehnološke inovacije.\nosobe sa poteškoćama u govoru/Text to speech/xiaomi\nXiaomi predstavlja domaćoj publici Redmi Note 11 seriju


Postrojenje za kompostiranje zelenog otpada u Novom Sadu – Udruženje Reciklera Srbije\nPostrojenje za kompostiranje zelenog otpada u Novom Sadu\nJuly 2, 2021\tod Recikleri Srbije\tu Vesti\nMinistarka zaštite životne sredine Irena Vujović obišla je u Novom Sadu prvo postrojenje za kompostiranje zelenog otpada u Srbiji, koje će doprineti modernizaciji sistema upravljanja otpadom i podizanju standarda životne sredine.\nZahvaljujući ovom postrojenju, navodi Vujović, biljni otpad prikupljen na teritoriji Novog Sada se neće odlagati na deponije, već će biti tretiran i ponovo korišćen, čime se zadovoljava princip kružne ekonomije.\n– Zeleni otpad neće više zauzimati kapacitete deponije, već će biti prerađen u kompost, koji može da se koristi kao kvalitetno organsko đubrivo, za održavanje zelenila na javnim površinama i na drugi način. Na ovom mestu će se proizvoditi i drvna sečka, koju će javno komunalno preduzeće „Gradsko zelenilo“ ubuduće koristiti za grejanje, i time će smanjiti i aerozagađenje u ovom delu Novog Sada – rekla je Vujović i čestitala direktoru JKP „Gradsko zelenilo“ Milošu Egiću na prvoj modernoj kompostani u zemlji.\nVujović je istakla da je postrojenje još jedan korak u sprovođenju Zelene agende, a izgrađeno je uz podršku Nemačke organizacije za međunarodnu saradnju (GIZ). Ona je dodala da Novi Sad sprovodi i druge projekte u saradnji sa ministarstvom, kao i da ovaj grad tek očekuju kapitalne zelene investicije.\nGradonačelnik Miloš Vučević, rekao je da ova investicija pokazuje da Novi Sad i Srbija, u saradnji sa međunarodnim partnerima, ulažu u Zelenu agendu.\n– Otpad koji je do sada predstavljao problem, postaje ekonomski potencijal. Biomasa kompostiranjem dobija novu upotrebnu vrednost, pretvara se u humus i koristi se za ozelenjavanje i očuvanje prirodnih potencijala našeg grada. Hvala ambasadi Nemačke i GIZ-u na podršci, oni su izdvojili gotovo 400.000 evra, a Grad je uložio 40 miliona dinara iz budžeta u ovaj projekat čija vrednost nadilazi ekonomski parametar. Hvala i zaposlenima u JKP ”Zelenilo”. Oni imaju najniže plate, a svi očekujemo da imajmo uredniji i zeleniji grad, tako da moramo i te ljude da osnažimo – rekao je Vučević.\nAmbasador Nemačke se na neophodnu transformaciju proizvodnje i uvođenje koncepta cirkularne ekonomije.\n– Nije cilj samo da se smanji otpad i da se reciklira, nego i da se otvore nova radna mesta. U Nemačkoj ima više od 600 kompostana, koje prerađuju oko 50 miliona tona bio otpada godišnje, značajno utiču na rast BDP-a, a otvoreno je na hiljade novih poslova. Projekat u Novom Sadu je značajan jer od kompostane korist imati i okolne opštine – rekao je Šib.\nDirektorka Nemačke organizacije za međunarodnu saradnju (GIZ) Daniela Funke istakla je da je zadovoljna što je, izgradnjom kompostane u Novom Sadu data podrška Nemačke razvoju cirkularne ekonomije u Srbiji i što je novo postrojenje primer kako kružna ekonomija funkcioniše u praksi, uz pozitivan uticaj na zaštitu životne sredine.


U RS prosječna plata u januaru 1.042 KM, pokrivenost uvoza izvozom 94,6 posto – FENA-BIZ\nHome Finansije U RS prosječna plata u januaru 1.042 KM, pokrivenost uvoza izvozom 94,6 posto\nSARAJEVO, 22. februara (FENA) – Prosječna mjesečna plata nakon oporezivanja u Republici Srpskoj isplaćena u januaru 2022. godine iznosila je 1.042 KM i ponovo je najviša do sada kada se posmatra prosječna plata nakon oporezivanja po mjesecima, saopćeno je iz Republičkog zavoda za statistiku RS.\nProsječna plata nakon oporezivanja isplaćena u januaru 2022. u odnosu na isti mjesec prethodne godine nominalno je viša za 8,3 posto, dok je u odnosu na decembar 2021. nominalno viša za 0,4 posto. Prosječna mjesečna bruto plata iznosila je 1.591 KM.\nPosmatrano po područjima, u januaru 2022. godine najviša prosječna plata nakon oporezivanja isplaćena je u području Informacije i komunikacije i iznosila je 1. 521 KM, a najniža prosječna plata nakon oporezivanja u januaru 2022. isplaćena je u području Administrativne i pomoćne uslužne djelatnosti, 728 KM.\nU januaru 2022. godine RS je ostvarila izvoz u vrijednosti 372 miliona KM, što je 42,6 posto više nego u januaru 2021, te uvoz u vrijednosti 394 miliona KM, što je za 40,1 posto više nego u januaru 2021, dok je procenat pokrivenosti uvoza izvozom u iznosio 94,6 posto.\nU pogledu geografske distribucije robne razmjene Republike Srpske sa inostranstvom, u januaru 2022. godine, najviše se izvozilo u Srbiju i to u vrijednosti 69 miliona KM, odnosno 18,6 posto i u Hrvatsku 55 miliona KM, odnosno 14,6 posto od ukupno ostvarenog izvoza. U istom periodu, najviše se uvozilo iz Srbije i to u vrijednosti 61 milion KM, odnosno 15,5 posto i iz Italije, u vrijednosti 60 miliona KM, odnosno 15,3 posto od ukupno ostvarenog uvoza.


Radnik iz Bangladeša tuži Fifu\nM. K.\t 11. oktobra 2016. 20:05\nSvetska fudbalska federacija bi mogla da plati i nekoliko desetina miliona evra ako se dokaže da je odgovorna za maltretiranje armije radnika koja gradi infrastrukturu za Mundijal u Kataru 2022.\nSvetska fudbalska federacija (FIFA) suočava se s novim izazovom, svega nekoliko meseci posle stišavanja bure zbog korupcijskog skandala, serije hapšenja, smena i ostavki. Britanski „Gardijan” doneo je juče vest pod naslovom „Fifa se suočava s pravnim izazovima zbog radnika-migranata u Kataru”, a reč je o slučaju koji bi mogao papreno da je košta. Stavlja joj se na teret da je odgovorna za maltretiranje hiljade radnika koji učestvuju u izgradnji infrastrukture za Svetsko prvenstvo 2022.\nOtkako je Fifa poverila organizaciju tog Mundijala Kataru, 2010. godine, Amnesti internešnel i Hjuman rajts voč su više puta kritikovala vlasti te zemlje zbog kršenja prava stranih radnika (ima ih oko 1,7 miliona) koji uglavnom dolaze iz siromašnih azijskih zemalja.\nJedan od bivših radnika Nadim Šaraful Alam iz Bangladeša pokrenuo je postupak protiv Fife posredstvom Holandske sindikalne konfederacije (FNV) koja je Fifi dala rok od tri nedelje da prizna svoju krivicu i plati odštetu ili će u suprotnom morati na sud. Konkretno, na sud u Švajcarskoj.\nLetovi otkazani jer je radnik greškom isključio struju\nJapanske kompanije traže mlade Korejance za svoje radnike\nTragedija u Surdulici: Radnik pao sa skele i poginuo\nFifa bi lako izašla na kraj s Alamom, koji je kao nekvalifikovani radnik radio u Kataru u prethodne dve godine, ali problem za nju je to što bi priznanjem krivice natovarila sebi na pleća stotine hiljada stranih radnika. To bi, kako konstatuje „Gardijan”, moglo da je košta i nekoliko desetina miliona evra.\nAlam traži za naknadu materijalne štete 5.390,53 švajcarskih franaka ( 4.900 evra) i još 5.000 (4.500 evra) na ime „pravičnog zadovoljenja zbog teškoća koje je pretrpeo”. U pismu Fifi, pod naslovom „Prestupi koje je počinila Fifa”, naglašava se da „švajcarski zakon, kao i katarski i međunarodni, obavezuju Fifu da poštuje osnovna ljudska prava i da se uzdržava od prestupa”.\nFifa je i ranije poricala svoju krivicu zbog statusa stranih radnika u Kataru, naglašavajući da ne može da bude odgovorna za „šire društvene probleme” u zemljama domaćinima svetskih šampionata, kao i da se više puta kod katarskih vlasti zalagala da se obezbede odgovarajući uslovi za radnike. Međutim, sindikati i nevladine organizacije smatraju da Fifa ne koristi dovoljno svoj autoritet da se zaštite oni koji rade u ime fudbala u radničkom sistemu kafala (karakterističan za taj deo Azije), koji nazivaju modernim ropstvom. Fifi se pripisuje i krivica što je „uopšte dodelila Mundijal zemlji u kojoj ne postoje osnovna ljudska i radna prava”.\nAutor: Aleksandar Miletić, Politika\nradnikSvetsko prvenstvo Katarfifa